text:
 Avis juridique important
 |
 22003A0925(12)
 Aftale mellem Den Europæiske Union og Republikken Tyrkiet om Republikken Tyrkiets deltagelse i Den Europæiske Unions politimission (EUPM) i Bosnien-Hercegovina
 EU-Tidende nr. L 239 af 25/09/2003 s. 0035 - 0037
 Aftalemellem Den Europæiske Union og Republikken Tyrkiet om Republikken Tyrkiets deltagelse i Den Europæiske Unions politimission (EUPM) i Bosnien-HercegovinaDEN EUROPÆISKE UNION,på den ene side, ogREPUBLIKKEN TYRKIET,på den anden side,i det følgende tilsammen benævnt "deltagerparter",ER UNDER HENSYN TIL,- at De Forenede Nationers internationale politistyrke (IPTF) har været til stede i Bosnien-Hercegovina siden 1996, og at Den Europæiske Union har tilbudt at varetage opfølgningen af IPTF i Bosnien-Hercegovina fra den 1. januar 2003,- at Bosnien-Hercegovina har accepteret dette tilbud ved skrivelse af 2. og 4. marts 2002, hvoraf det bl.a. fremgår, at EUPM's planlægningsgruppe skal have samme status som medlemmerne af Den Europæiske Unions Observatørmission (EUMM) for øjeblikket har i Bosnien-Hercegovina,- at Rådet for Den Europæiske Union den 11. marts 2002 vedtog fælles aktion 2002/210/FUSP om Den Europæiske Unions politimission(1) (EUPM) i Bosnien-Hercegovina og erklærede, at de europæiske NATO-medlemmer uden for Den Europæiske Union og andre lande, der ansøger om EU-medlemskab, samt andre OSCE-medlemsstater uden for Den Europæiske Union, der i øjeblikket stiller personale til rådighed for IPTF, opfordres til at bidrage til EUPM, og- at aftalen af 4. oktober 2002 mellem Den Europæiske Union og Bosnien-Hercegovina om Den Europæiske Unions politimissions (EUPM's) aktiviteter i Bosnien-Hercegovina(2) indeholder bestemmelser om EUPM-personalets status,BLEVET ENIGE OM FØLGENDE:Artikel 1RammerRepublikken Tyrkiet tilslutter sig fælles aktion 2002/210/FUSP om Den Europæiske Unions politimission (EUPM) i Bosnien-Hercegovina, herunder bilaget hertil med opgavebeskrivelsen for EUPM, vedtaget af Rådet for Den Europæiske Union den 11. marts 2002, i overensstemmelse med bestemmelserne i følgende artikler.Artikel 2Personale, der udstationeres til EUPM1. Republikken Tyrkiet deltager i EUPM med seks udstationerede polititjenestemænd. Personalet udstationeres i mindst et år, idet der sikres en passende turnus blandt det udstationerede personale.2. Republikken Tyrkiet sikrer, at personale, der udstationeres ved EUPM, varetager sine opgaver i overensstemmelse med bestemmelserne i fælles aktion 2002/210/FUSP.3. Republikken Tyrkiet underretter rettidigt EUPM og Generalsekretariatet for Rådet for Den Europæiske Union om enhver ændring af bidraget til EUPM.4. Personale, der udstationeres ved EUPM, skal gennemgå en omfattende lægeundersøgelse, vaccineres og erklæres lægeligt arbejdsdygtige af en kompetent myndighed i Republikken Tyrkiet. Personale, der udstationeres ved EUPM, forsynes med en kopi af denne erklæring.5. Republikken Tyrkiet dækker udgifterne til udsendelse af de politifolk og/eller det internationale civile personale, den udstationerer, inklusive lønninger, tillæg, lægeudgifter, forsikring og rejseudgifter til og fra Bosnien-Hercegovina.Artikel 3Det udstationerede EUPM-personales status1. Personale, der udstationeres ved EUPM af Republikken Tyrkiet, er indtil den 31. december 2002 omfattet af aftalen om EUPM's planlægningsgruppe, og fra den 1. januar 2003 omfattet af aftalen af 4. oktober 2002 mellem Den Europæiske Union og Bosnien-Hercegovina om Den Europæiske Unions politimissions aktiviteter i Bosnien-Hercegovina.2. Republikken Tyrkiet har ansvaret for behandlingen af klager fra eller vedrørende EUPM-medarbejdere i forbindelse med udstationeringen. Republikken Tyrkiet har ansvaret for, at der om nødvendigt anlægges sag mod den udstationerede.3. EUPM er en ubevæbnet mission og har derfor ingen regler


text: for operationer.4. Udstationerede politifolk bærer deres nationale politiuniform. Baretter og emblemer udleveres af EUPM.Artikel 4Kommandovej1. Bidraget fra Republikken Tyrkiet til EUPM anfægter ikke EU's selvstændige beslutningstagning. Personale udstationeret af Republikken Tyrkiet udfører sine opgaver i overensstemmelse med EUPM's interesser og varetager udelukkende disse.2. Alt EUPM-personale er fuldt underlagt deres nationale myndigheders kommando.3. De nationale myndigheder overdrager den operative kommando (OPCOM) til EUPM's missionschef/politichef, der udøver kommandoen gennem en hierarkisk kommando- og kontrolstruktur.4. Missionschefen/politichefen leder EUPM og varetager den daglige styring.5. Republikken Tyrkiet har samme rettigheder og forpligtelser i den daglige styring af operationen som de af Den Europæiske Unions medlemsstater, der deltager i operationen, jf. artikel 8, stk. 2, i fælles aktion 2002/210/FUSP. Styringen foregår på stedet under operationens normale forløb, herunder i politimissionens hovedkvarter.6. EUPM's missionschef/politichef har ansvaret for den disciplinære kontrol med missionspersonalet. Eventuelle disciplinære sanktioner træffes af den berørte nationale myndighed.7. Republikken Tyrkiet udpeger et nationalt kontaktpunkt til at repræsentere sit nationale kontingent i missionen. Det nationale kontaktpunkt refererer til EUPM's missionschef/politichef for så vidt angår nationale spørgsmål og er ansvarligt for den daglige disciplin i kontingentet.8. Den Europæiske Unions beslutning om at afslutte operationen træffes efter høring af Republikken Tyrkiet, forudsat at denne stat stadig bidrager til EUPM på datoen for missionens afslutning.Artikel 5Klassificerede oplysningerRepublikken Tyrkiet træffer passende foranstaltninger til at sikre, at personale, der er udstationeret ved EUPM, ved behandlingen af EU-klassificerede oplysninger overholder Rådet for Den Europæiske Unions sikkerhedsforskrifter, jf. Rådets afgørelse 2001/264/EF(3).Artikel 6Bidrag til driftsudgifterne1. Republikken Tyrkiet bidrager til EUPM's driftsudgifter med et årligt beløb på 25000 EUR. Republikken Tyrkiet skal overveje at yde frivillige supplerende bidrag til disse driftsudgifter under hensyntagen til landets midler og omfanget af deltagelse.2. Der undertegnes en aftale mellem EUPM's missionschef/politichef og de relevante administrative myndigheder i Republikken Tyrkiet om Republikken Tyrkiets bidrag til EUPM's driftsudgifter. Denne aftale skal indeholde bestemmelser om følgende:a) det pågældende beløb, herunder eventuelle frivillige supplerende bidragb) ordning for betaling og forvaltning af det pågældende beløbc) verifikationsordning, der omfatter eventuel kontrol med og revision af det pågældende beløb.3. Republikken Tyrkiet underretter den 15. november 2002 skriftligt EUPM og Generalsekretariatet for Rådet for Den Europæiske Union om det samlede bidrag til driftsudgifterne og derefter den 1. november hvert år, og landet indgår finansieringsaftalen den 15. december hvert år.4. Bidragene fra Republikken Tyrkiet til EUPM's driftsudgifter deponeres den 31. marts hvert år på en bankkonto, som den pågældende stat vil få anvist.Artikel 7Manglende overholdelseOverholder den ene af deltagerparterne ikke sine forpligtelser i henhold til denne aftale, har den anden deltagerpart ret til med to måneders varsel at opsige aftalen.Artikel 8IkrafttrædelseDenne aftale træder i kraft ved undertegnelsen. Aftalen er gældende, så længe Republikken Tyrkiet bidrager til EUPM.Udfærdiget i Bruxelles, den 20. december 2002, på engelsk i fire eksemplarer.For Den Europæiske UnionFor Republikken Tyrkiet(1) EFT L 70 af 13.3.2002, s. 1.(2) EFT L 293 af 29.10.2002, s. 2.(3) EFT L 101 af 11.4.2001, s. 1.

type: contracts

jurisdiction: EU


text:
 12.6.2008
 DA
 Den Europæiske Unions Tidende
 L 154/32
 AFGØRELSE TRUFFET AF DET BLANDEDE EØS-UDVALG
 nr. 16/2008
 af 1. februar 2008
 om ændring af bilag XXI (Statistikker) til EØS-aftalen
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
 ud fra følgende betragtninger:
 (1)
 Bilag XXI til aftalen blev ændret ved afgørelse truffet af Det Blandede EØS-udvalg nr. 170/2007 af 7. december 2007 (1).
 (2)
 Kommissionens forordning (EF) nr. 1165/2007 af 3. september 2007 om fastsættelse for 2007 af Prodcom-listen over industriprodukter som omhandlet i Rådets forordning (EØF) nr. 3924/91 (2) bør indarbejdes i aftalen —
 TRUFFET FØLGENDE AFGØRELSE:
 Artikel 1
 Følgende punkt indsættes efter punkt 4ae (Kommissionens forordning (EF) nr. 294/2007) i bilag XXI til aftalen:
 »4af.
 32007 R 1165: Kommissionens forordning (EF) nr. 1165/2007 af 3. september 2007 om fastsættelse for 2007 af Prodcom-listen over industriprodukter som omhandlet i Rådets forordning (EØF) nr. 3924/91 (EUT L 268 af 12.10.2007, s. 1).«
 Artikel 2
 Den islandske og den norske udgave af forordning (EF) nr. 1165/2007, der offentliggøres i Den Europæiske Unions Tidendes EØS-tillæg, er autentiske.
 Artikel 3
 Denne afgørelse træder i kraft den 2. februar 2008, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 1. februar 2008.
 På vegne af Det Blandede EØS-udvalg
 Alan SEATTER
 Formand
 (1) EUT L 124 af 8.5.2008, s. 38.
 (2) EUT L 268 af 12.10.2007, s. 1.
 (3) Ingen forfatningsmæssige krav angivet.


text:
 Avis juridique important
 |
 41999A0331(01)
 Protokol udarbejdet på grundlag af artikel K.3 i traktaten om Den Europæiske Union om anvendelsesområdet for hvidvaskning af udbyttet fra kriminalitet i konventionen om brug af informationsteknologi på toldområdet og om tilføjelse af transportmidlets registreringsnummer i konventionens liste over oplysninger - Erklæringer
 EF-Tidende nr. C 091 af 31/03/1999 s. 0002 - 0007
 PROTOKOL udarbejdet på grundlag af artikel K.3 i traktaten om Den Europæiske Union om anvendelsesområdet for hvidvaskning af udbyttet fra kriminalitet i konventionen om brug af informationsteknologi på toldområdet og om tilføjelse af transportmidlets registreringsnummer i konventionens liste over oplysninger DE HØJE KONTRAHERENDE PARTER i denne protokol, Den Europæiske Unions medlemsstater -SOM HENVISER TIL retsakt af 12. marts 1999, vedtaget af Rådet for Den Europæiske Union,SOM HENVISER TIL konventionen udarbejdet på grundlag af artikel K.3 i traktaten om Den Europæiske Union om brug af informationsteknologi på toldområdet (1), i det følgende benævnt »konventionen« -ER BLEVET ENIGE OM FØLGENDE BESTEMMELSER:Artikel 1 Konventionens artikel 1, nr. 1), andet led, affattes således:»- overførsel, konvertering, hemmeligholdelse eller maskering af formuegoder eller udbytte, der direkte eller indirekte hidrører fra eller anvendes i forbindelse med ulovlig international narkotikahandel eller overtrædelse afi) en medlemsstats love eller administrative bestemmelser, for hvis anvendelse toldmyndighederne i medlemsstaten er helt eller delvis ansvarlige, for så vidt angår grænseoverskridende vareforsendelser, der er underlagt forbud, restriktioner eller kontrolforanstaltninger, særlig i henhold til artikel 36 og 223 i traktaten om oprettelse af Det Europæiske Fællesskab, samt ikke harmoniserede punktafgifter, ellerii) samtlige fællesskabsbestemmelser og bestemmelser, der er vedtaget til gennemførelse af fællesskabsbestemmelser, vedrørende indførsel, udførsel, forsendelse og opbevaring af varer, der er genstand for samhandel mellem medlemsstaterne og tredjelande samt mellem medlemsstaterne indbyrdes for så vidt angår varer, der ikke har status som fællesskabsvarer efter artikel 9, stk. 2, i traktaten om oprettelse af Det Europæiske Fællesskab, eller som skal kontrolleres eller undersøges yderligere for at få fastslået deres status som fællesskabsvarer, elleriii) samtlige bestemmelser, der er vedtaget på fællesskabsplan inden for rammerne af den fælles landbrugspolitik, og specifikke bestemmelser, der er truffet vedrørende varer, som er frembragt ved forarbejdning af landbrugsprodukter, elleriv) samtlige bestemmelser, der er vedtaget på fællesskabsplan vedrørende harmoniserede punktafgifter og merværdiafgift ved indførslen, samt de nationale gennemførelsesbestemmelser hertil.«Artikel 2 De kategorier af oplysninger, der er nævnt i konventionens artikel 4, suppleres med følgende kategori:»ix) transportmidlets registreringsnummer.«Artikel 3 1. Denne protokol vedtages af medlemsstaterne i overensstemmelse med deres forfatningsmæssige bestemmelser.2. Medlemsstaterne giver depositaren notifikation om afslutningen af de procedurer, der efter deres forfatningsmæssige bestemmelser kræves for at vedtage denne protokol.3. Denne protokol træder i kraft halvfems dage efter, at den sidste stat har foretaget den i stk. 2 omhandlede notifikation, idet denne stat skal være medlem af Den Europæiske Union på tidspunktet for Rådets vedtagelse af retsakten om denne protokol. Protokollen træder dog tidligst i kraft samtidigt med konventionen.Artikel 4 1. Denne protokol er åben for tiltrædelse af enhver stat, der bliver medlem af Den Europæiske Union.2. Tiltrædelsesinstrumenter deponeres hos depositaren.3. Teksten til denne protokol på den tiltrædende stats sprog, som udarbejdet af Rådet


text: for Den Europæiske Union, har gyldighed som autentisk.4. Denne protokol træder i kraft over for enhver stat, der tiltræder den, halvfems dage efter deponeringen af den pågældende stats tiltrædelsesinstrument eller på datoen for denne protokols ikrafttræden, hvis den endnu ikke er trådt i kraft ved udløbet af perioden på halvfems dage.Artikel 5 Enhver stat, der bliver medlem af Den Europæiske Union og part i konventionen i overensstemmelse med dens artikel 25, godkender bestemmelserne i denne protokol.Artikel 6 1. Medlemsstater, der er høje kontraherende parter i denne protokol, kan foreslå ændringer. Alle ændringsforslag sendes til depositaren, der underretter Rådet herom.2. Ændringer fastlægges af Rådet, der anbefaler medlemsstaterne at vedtage dem i overensstemmelse med deres forfatningsmæssige bestemmelser.3. De således vedtagne ændringer træder i kraft efter bestemmelserne i artikel 3.Artikel 7 1. Generalsekretæren for Rådet for Den Europæiske Union er depositar for denne protokol.2. Depositaren offentliggør i De Europæiske Fællesskabers Tidende notifikationer, instrumenter og meddelelser vedrørende denne protokol.Hecho en Bruselas, el doce de marzo de mil novecientos noventa y nueve.Udfærdiget i Bruxelles, den tolvte marts nitten hundrede og nioghalvfems.Geschehen zu Brüssel am zwölften März neunzehnhundertneunundneunzig. ̧ãéíå óôéò ÂñõîÝëëåò, óôéò äþäåêá Ìáñôßïõ ÷ßëéá åííéáêüóéá åíåíÞíôá åííÝá.Done at Brussels on the twelfth day of March in the year one thousand nine hundred and ninety-nine.Fait à Bruxelles, le douze mars mil neuf cent quatre-vingt-dix-neuf.Arna dhéanamh sa Bhruiséil an dara lá déag de Mhárta, míle naoi gcéad noacha naoi.Fatto a Bruxelles, addì dodici marzo millenovecentonovantanove.Gedaan te Brussel, de twaalfde maart negentienhonderd negenennegentig.Feito em Bruxelas, em doze de Março de mil novecentos e noventa e nove.Tehty Brysselissä kahdentenatoista päivänä maaliskuuta vuonna tuhatyhdeksänsataayhdeksänkymmentäyhdeksän.Som skedde i Bryssel den tolfte mars nittonhundranittionio.Pour le gouvernement du Royaume de BelgiqueVoor de regering van het Koninkrijk BelgiëFür die Regierung des Königreichs Belgien>REFERENCE TIL EN GRAFIK>For regeringen for Kongeriget Danmark>REFERENCE TIL EN GRAFIK>Für die Regierung der Bundesrepublik Deutschland>REFERENCE TIL EN GRAFIK>Ãéá ôçí êõâÝñíçóç ôçò ÅëëçíéêÞò Äçìïêñáôßáò>REFERENCE TIL EN GRAFIK>Por el Gobierno del Reino de España>REFERENCE TIL EN GRAFIK>Pour le gouvernement de la République française>REFERENCE TIL EN GRAFIK>Thar ceann Rialtas na hÉireannFor the Government of Ireland>REFERENCE TIL EN GRAFIK>Per il governo della Repubblica italiana>REFERENCE TIL EN GRAFIK>Pour le gouvernement du Grand-Duché de Luxembourg>REFERENCE TIL EN GRAFIK>Voor de regering van het Koninkrijk der Nederlanden>REFERENCE TIL EN GRAFIK>Für die Regierung der Republik Österreich>REFERENCE TIL EN GRAFIK>Pelo Governo da República Portuguesa>REFERENCE TIL EN GRAFIK>Suomen hallituksen puolestaPå finska regeringens vägnar>REFERENCE TIL EN GRAFIK>På svenska regeringens vägnar>REFERENCE TIL EN GRAFIK>For the Government of the United Kingdom of Great Britain and Northern Ireland>REFERENCE TIL EN GRAFIK>(1) EFT C 316 af 27.11.1995, s. 34.Erklæringer 1. Kongeriget Spanien erklærer, at det agter at lade oplysninger registrere i Toldinformationssystemet efter i hvert enkelt tilfælde at have taget hensyn til principperne om retssikkerhed og formodning om uskyld, især når der er tale om registrering af oplysninger vedrørende skattespørgsmål.2. Danmark erklærer, at for dets vedkommende finder artikel 1 kun anvendelse på prædikatsforbrydelser i forbindelse med hvilke hæleri til enhver tid er strafbart i henhold til dansk lovgivning, herunder § 191a i straffeloven om narkotikahæleri i forbindelse med


text:
 6.10.2011
 DA
 Den Europæiske Unions Tidende
 L 262/11
 DET BLANDEDE EØS-UDVALGS AFGØRELSE
 Nr. 61/2011
 af 1. juli 2011
 om ændring af bilag I (Dyre- og plantesundhed) til EØS-aftalen
 DET BLANDEDE EØS-UDVALG HAR —
 under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
 ud fra følgende betragtninger:
 (1)
 Bilag I til aftalen blev ændret ved Det Blandede EØS-udvalgs afgørelse nr. 115/2010 af 10. november 2010 (1).
 (2)
 Kommissionens forordning (EU) nr. 175/2010 af 2. marts 2010 om gennemførelse af Rådets direktiv 2006/88/EF for så vidt angår foranstaltninger til bekæmpelse af øget dødelighed hos østers af arten Crassostrea gigas i tilfælde af påvisning af ostreid herpesvirus 1 μνar (OsHV-1 μνar) (2) skal indarbejdes i aftalen.
 (3)
 Kommissionens forordning (EU) nr. 200/2010 af 10. marts 2010 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EU-mål for mindskelse af forekomsten af salmonellaserotyper i voksne avlsflokke af Gallus gallus (3) skal indarbejdes i aftalen.
 (4)
 Kommissionens forordning (EU) nr. 346/2010 af 15. april 2010 om ændring af forordning (EF) nr. 1251/2008 for så vidt angår betingelser for omsætning og import af sendinger af akvakulturdyr bestemt til medlemsstater eller dele af medlemsstater, der er omfattet af nationale foranstaltninger godkendt ved afgørelse 2010/221/EU (4), skal indarbejdes i aftalen.
 (5)
 Kommissionens forordning (EU) nr. 505/2010 af 14. juni 2010 om ændring af bilag II til Europa-Parlamentets og Rådets forordning (EF) nr. 854/2004 om særlige bestemmelser for tilrettelæggelsen af den offentlige kontrol af animalske produkter til konsum (5) skal indarbejdes i aftalen.
 (6)
 Kommissionens forordning (EU) nr. 506/2010 af 14. juni 2010 om ændring af bilaget til Rådets forordning (EF) nr. 21/2004 for så vidt angår får og geder, der holdes i zoologiske haver (6), skal indarbejdes i aftalen.
 (7)
 Kommissionens forordning (EF) nr. 558/2010 af 24. juni 2010 om ændring af bilag III til Europa-Parlamentets og Rådets forordning (EF) nr. 853/2004 om særlige hygiejnebestemmelser for animalske fødevarer (7) skal indarbejdes i aftalen.
 (8)
 Kommissionens forordning (EU) nr. 595/2010 af 2. juli 2010 om ændring af bilag VIII, X og XI til Europa-Parlamentets og Rådets forordning (EF) nr. 1774/2002 om sundhedsbestemmelser for animalske biprodukter, som ikke er bestemt til konsum (8), skal indarbejdes i aftalen.
 (9)
 Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (9) skal indarbejdes i aftalen.
 (10)
 Kommissionens beslutning 2009/822/EF af 15. oktober 2009 om ændring af beslutning 2009/821/EF og 2002/459/EF for så vidt angår listen over grænsekontrolsteder (10) skal indarbejdes i aftalen.
 (11)
 Kommissionens beslutning 2009/847/EF af 20. november 2009 om ændring af beslutning 2005/176/EF om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF (11) skal indarbejdes i aftalen.
 (12)
 Kommissionens beslutning 2009/870/EF af 27. november 2009 om ændring af beslutning 2009/821/EF og 2002/459/EF for


text:
så vidt angår listen over grænsekontrolsteder (12) skal indarbejdes i aftalen.
 (13)
 Kommissionens afgørelse 2010/160/EU af 17. marts 2010 om ændring af beslutning 2005/176/EF om fastsættelse af kodeformen og koderne for anmeldelse af dyresygdomme i henhold til Rådets direktiv 82/894/EØF (13) skal indarbejdes i aftalen.
 (14)
 Kommissionens afgørelse 2010/171/EU af 22. marts 2010 om ændring af bilag I til beslutning 2009/177/EF for så vidt angår Irlands og Ungarns overvågningsprogrammer og Irlands status som fri for visse sygdomme hos vanddyr (14) skal indarbejdes i aftalen.
 (15)
 Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (15) skal indarbejdes i aftalen.
 (16)
 Kommissionens afgørelse 2010/276/EU af 10. maj 2010 om ændring af bilag I og II til beslutning 2009/861/EF om overgangsforanstaltninger i henhold til Europa-Parlamentets og Rådets forordning (EF) nr. 853/2004 for så vidt angår forarbejdning af rå mælk, der ikke opfylder EF-kravene, på visse mælkeforarbejdningsvirksomheder i Bulgarien (16) skal indarbejdes i aftalen.
 (17)
 Kommissionens afgørelse 2010/277/EU af 12. maj 2010 om ændring af beslutning 2009/821/EF for så vidt angår listerne over grænsekontrolsteder og veterinærenheder i Traces (17) skal indarbejdes i aftalen.
 (18)
 Kommissionens afgørelse 2010/280/EU af 12. maj 2010 om ændring af beslutning 2006/968/EF om gennemførelse af Rådets forordning (EF) nr. 21/2004 for så vidt angår retningslinjer og procedurer for elektronisk identifikation af får og geder (18) skal indarbejdes i aftalen.
 (19)
 Kommissionens afgørelse 2010/300/EU af 25. maj 2010 om ændring af beslutning 2001/672/EF for så vidt angår perioder for flytning af kreaturer til sommergræsningsområder (19) skal indarbejdes i aftalen.
 (20)
 Kommissionens afgørelse 2010/301/EU af 25. maj 2010 om ændring af beslutning 2004/407/EF for så vidt angår tilladelse til import af fotogelatine til Tjekkiet (20) skal indarbejdes i aftalen.
 (21)
 Forordning (EU) nr. 200/2010 ophæver Kommissionens forordning (EF) nr. 1003/2005 (21), som er indarbejdet i aftalen, og som derfor skal slettes fra aftalen.
 (22)
 Beslutning 2009/821/EF ophæver Kommissionens beslutning 91/398/EØF (22), 2001/881/EF (23) og 2002/459/EF (24), som er indarbejdet i aftalen, og som derfor skal slettes fra aftalen.
 (23)
 Afgørelse 2010/221/EU ophæver Kommissionens beslutning 2004/453/EF (25), som er indarbejdet i aftalen, og som derfor skal slettes fra aftalen.
 (24)
 Denne afgørelse skal gælde for Island med den overgangsperiode, der er angivet i punkt 2 i indledningen i kapitel I i bilag I for de områder, som ikke gjaldt for Island inden revisionen af dette kapitel ved Det Blandede EØS-udvalgs afgørelse nr. 133/2007 af 26. oktober 2007 (26).
 (25)
 Denne afgørelse skal ikke gælde for Liechtenstein —
 VEDTAGET DENNE AFGØRELSE:
 Artikel 1
 Kapitel I i bilag I til aftalen ændres i overensstemmelse med bilaget til denne afgørelse.
 Artikel 2
 Den islandske og den norske udgave af forordning (EU) nr. 175/2010, EU nr. 200/2010, (EU) nr. 346/2010, (EU) nr. 505/2010, (EU) nr. 506/2010, (EU) nr. 558/2010 og (EU) nr. 595/2010, beslutning 2009/821/EF, 2009/822/EF, 2009/847/EF og 2009/870/EF, og afgørelse 2010/160/EU, 2010/171/EU, 2010/221/EU, 2010/276/EU, 2010/277/EU, 2010/280/EU, 2010/300/EU og 2010/301/EU, der offentliggøres


text:
i Den Europæiske Unions EØS-tillæg, er begge autentiske.
 Artikel 3
 Denne afgørelse træder i kraft den 2. juli 2011, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (27).
 Artikel 4
 Denne afgørelse offentliggøres i Den Europæiske Unions Tidendes EØS-afsnit og EØS-tillæg.
 Udfærdiget i Bruxelles, den 1. juli 2011.
 På Det Blandede EØS-udvalgs vegne
 Kurt JÄGER
 Formand
 (1) EUT L 58 af 3.3.2011, s. 69.
 (2) EUT L 52 af 3.3.2010, s. 1.
 (3) EUT L 61 af 11.3.2010, s. 1.
 (4) EUT L 104 af 24.4.2010, s. 1.
 (5) EUT L 149 af 15.6.2010, s. 1.
 (6) EUT L 149 af 15.6.2010, s. 3.
 (7) EUT L 159 af 25.6.2010, s. 18.
 (8) EUT L 173 af 8.7.2010, s. 1.
 (9) EUT L 296 af 12.11.2009, s. 1.
 (10) EUT L 296 af 12.11.2009, s. 59.
 (11) EUT L 307 af 21.11.2009, s. 7.
 (12) EUT L 315 af 2.12.2009, s. 11.
 (13) EUT L 68 af 18.3.2010, s. 21.
 (14) EUT L 75 af 23.3.2010, s. 28.
 (15) EUT L 98 af 20.4.2010, s. 7.
 (16) EUT L 121 af 18.5.2010, s. 10.
 (17) EUT L 121 af 18.5.2010, s. 16.
 (18) EUT L 124 af 20.5.2010, s. 5.
 (19) EUT L 127 af 26.5.2010, s. 19.
 (20) EUT L 128 af 27.5.2010, s. 9.
 (21) EUT L 170 af 1.7.2005, s. 12.
 (22) EFT L 221 af 9.8.1991, s. 30.
 (23) EFT L 326 af 11.12.2001, s. 44.
 (24) EFT L 159 af 17.6.2002, s. 27.
 (25) EUT L 156 af 30.4.2004, s. 5.
 (26) EUT L 100 af 10.4.2008, s. 27.
 (27) Ingen forfatningsmæssige krav angivet.
 BILAG
 I kapitel I i bilag I til aftalen foretages følgende ændringer:
 1)
 Følgende led indsættes i punkt 7b (Rådets forordning (EF) 21/2004) i del 1.1:
 »—
 32010 R 0506: Kommissionens forordning (EU) nr. 506/2010 af 14. juni 2010 (EUT L 149 af 15.6.2010, s. 3).«
 2)
 Følgende led indsættes i punkt 12 (Europa-Parlamentets og Rådets forordning (EF) nr. 854/2004) i del 1.1:
 »—
 32010 R 0505: Kommissionens forordning (EU) nr. 505/2010 af 14. juni 2010 (EUT L 149 af 15.6.2010, s. 1).«
 3)
 Punkt 2 (Kommissionens beslutning 91/398/EØF) og punkt 46 (Kommissionens beslutning 2002/459/EF) i del 1.2 udgår.
 4)
 Punkt 39 (Kommissionens beslutning 2001/881/EF) i del 1.2 affattes således:
 »32009 D 0821: Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (EUT L 296 af 12.11.2009, s. 1), som ændret ved:
 —
 32009 D 0822: Kommissionens beslutning 2009/822/EF af 15. oktober 2009 (EUT L 296 af 12.11.2009, s. 59)
 —
 32009 D 0870: Kommissionens beslutning 2009/870/EF af 27. november 2009 (EUT L 315 af 2.12.2009, s. 11)
 —
 32010 D 0277: Kommissionens afgørelse 2010/277/EU af 12. maj 2010 (EUT L 121 af 18.5.2010, s. 16).
 Denne retsakt gælder også for Island på de områder, der er omhandlet i punkt 2


text:
i indledningen.«
 5)
 Følgende indsættes i punkt 112 (Kommissionens beslutning 2001/672/EF) i del 1.2:
 », som ændret ved:
 —
 32010 D 0300: Kommissionens afgørelse 2010/300/EU af 25. maj 2010 (EUT L 127 af 26.5.2010, s. 19).«
 6)
 Følgende indsættes i punkt 132 (Kommissionens beslutning 2006/968/EF) i del 1.2:
 »—
 32010 D 0280: Kommissionens afgørelse 2010/280/EU af 12. maj 2010 (EUT L 124 af 20.5.2010, s. 5).
 Afgørelsens bestemmelser gælder i forbindelse med aftalen med følgende tilpasning:
 I stedet for datoen »den 30. juni 2010« i punkt 6 i kapitel II i bilaget læses for EFTA-staternes vedkommende »datoen for ikrafttrædelsen af Det Blandede EØS-udvalgs afgørelse nr. 61/2011«.«
 7)
 Følgende led indsættes i punkt 32 (Kommissionens beslutning 2005/176/EF) i del 3.2:
 »—
 32009 D 0847: Kommissionens beslutning 2009/847/EF af 20. november 2009 (EUT L 307 af 21.11.2009, s. 7)
 —
 32010 D 0160: Kommissionens afgørelse 2010/160/EU af 17. marts 2010 (EUT L 68 af 18.3.2010, s. 21).«
 8)
 I punkt 32 (Kommissionens beslutning 2005/176/EF) i del 3.2 udgår sætningen »Denne retsakt gælder ikke for Island«.
 9)
 Følgende punkt indsættes efter punkt 45 (Kommissionens afgørelse 2010/367/EF) i del 3.2:
 »46.
 32010 R 0175: Kommissionens forordning (EU) nr. 175/2010 af 2. marts 2010 om gennemførelse af Rådets direktiv 2006/88/EF for så vidt angår foranstaltninger til bekæmpelse af øget dødelighed hos østers af arten Crassostrea gigas i tilfælde af påvisning af ostreid herpesvirus 1 μνar (OsHV-1 μνar) (EUT L 52 af 3.3.2010, s. 1).«
 10)
 Punkt 79 (Kommissionens beslutning 2004/453/EF) i del 4.2 udgår.
 11)
 Følgende indsættes i punkt 86 (Kommissionens forordning (EF) 1251/2008) i del 4.2:
 », som ændret ved:
 —
 32010 R 346: Kommissionens forordning (EU) nr. 346/2010 af 15. april 2010 (EUT L 104 af 24.4.2010, s. 1).«
 12)
 Følgende indsættes i punkt 89 (Kommissionens beslutning 2009/177/EF) i del 4.2:
 »—
 32010 D 0171: Kommissionens afgørelse 2010/171/EU af 22. marts 2010 (EUT L 75 af 23.3.2010, s. 28).«
 13)
 Følgende punkt indsættes efter punkt 93 (Kommissionens afgørelse 2010/470/EU) i del 4.2:
 »94.
 32010 D 0221: Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (EUT L 98 af 20.4.2010, s. 7).«
 14)
 Følgende led indsættes i punkt 17 (Europa-Parlamentets og Rådets forordning (EF) nr. 853/2004) i del 6.1:
 »—
 32010 R 0558: Kommissionens forordning (EU) nr. 558/2010 af 24. juni 2010 (EUT L 159 af 25.6.2010, s. 18).«
 15)
 Følgende indsættes i andet led (Kommissionens beslutning 2009/861/EF) under »Overgangsordningerne i følgende retsakter finder anvendelse:« i punkt 17 (Europa-Parlamentets og Rådets forordning (EF) nr. 853/2004) i del 6.1):
 », som ændret ved:
 —
 32010 D 0276: Kommissionens afgørelse 2010/276/EU af 10. maj 2010 (EUT L 121 af 18.5.2010, s. 10).«
 16)
 Følgende led indsættes i punkt 9b (Europa-Parlamentets og Rådets forordning (EF) nr. 1774/2002) i del 7.1:
 »—
 32010 R 0595: Kommissionens forordning (EU) nr. 595/2010 af 2. juli 2010 (EUT L 173 af 8.7.2010, s. 1).«
 17)
 Punkt


text:
25 (Kommissionens forordning 1003/2005/EF) i del 7.2 udgår.
 18)
 Følgende led indsættes i punkt 42 (Kommissionens beslutning 2004/407/EF) i del 7.2:
 »—
 32010 D 0301: Kommissionens afgørelse 2010/301/EU af 25. maj 2010 (EUT L 128 af 27.5.2010, s. 9).«
 19)
 Følgende punkt indsættes efter punkt 52 (Kommissionens forordning (EF) nr. 199/2009) i del 7.2:
 »53.
 32010 R 0200: Kommissionens forordning (EU) nr. 200/2010 af 10. marts 2010 om gennemførelse af Europa-Parlamentets og Rådets forordning (EF) nr. 2160/2003 for så vidt angår et EU-mål for mindskelse af forekomsten af salmonellaserotyper i voksne avlsflokke af Gallus gallus (EUT L 61 af 11.3.2010, p. 1).«


text:
 3.7.2015
 DA
 Den Europæiske Unions Tidende
 L 173/3
 AFTALE
 mellem Den Europæiske Union og Den Demokratiske Republik Timor-Leste om visumfritagelse for kortvarige ophold
 DEN EUROPÆISKE UNION, i det følgende benævnt »Unionen« eller »EU«, og
 DEN DEMOKRATISKE REPUBLIK TIMOR-LESTE, i det følgende benævnt »Timor-Leste«
 under ét benævnt »de kontraherende parter«, ER
 MED HENBLIK PÅ at fremme venskabsforbindelserne mellem de kontraherende parter og ud fra ønsket om at gøre det lettere for deres borgere at rejse ved at sikre dem ret til visumfri indrejse og kortvarigt ophold,
 UNDER HENVISNING TIL Europa-Parlamentets og Rådets forordning (EU) nr. 509/2014 af 15. maj 2014 om ændring af Rådets forordning (EF) nr. 539/2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (1), hvorved 19 tredjelande, herunder Timor-Leste, overføres til listen over de tredjelande, hvis statsborgere er fritaget for visumkravet ved kortvarige ophold i medlemsstaterne,
 I BETRAGTNING AF, at visumfritagelsen i henhold til artikel 1 i forordning (EU) nr. 509/2014 for disse 19 lande først gælder fra datoen for ikrafttrædelsen af en aftale om visumfritagelse, som skal indgås med Unionen,
 UD FRA ØNSKET OM at fastholde princippet om ligebehandling af alle unionsborgere,
 UNDER HENSYNTAGEN TIL, at personer, som indrejser med det formål at udøve lønnet beskæftigelse under deres kortvarige ophold, ikke er omfattet af denne aftale, og at de relevante bestemmelser i EU-retten, medlemsstaternes nationale lovgivning og Timor-Lestes nationale lovgivning derfor fortsat finder anvendelse på disse personers visumpligt eller -fritagelse og adgang til beskæftigelse,
 UNDER HENSYNTAGEN TIL protokollen om Det Forenede Kongeriges og Irlands stilling for så vidt angår området med frihed, sikkerhed og retfærdighed og protokollen om integration af Schengenreglerne i Den Europæiske Union, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, bekræftes det, at denne aftales bestemmelser ikke gælder for Det Forenede Kongerige og Irland —
 BLEVET ENIGE OM FØLGENDE:
 Artikel 1
 Formål
 Denne aftale indeholder bestemmelser om visumfritagelse for unionsborgere og statsborgere i Timor-Leste ved indrejse i den anden kontraherende parts område med henblik på ophold i en periode på højst 90 dage i løbet af en periode på 180 dage.
 Artikel 2
 Definitioner
 I denne aftale forstås ved:
 a) »medlemsstat«: enhver af Unionens medlemsstater med undtagelse af Det Forenede Kongerige og Irland
 b) »unionsborger«: en statsborger i en medlemsstat som defineret i litra a)
 c) »statsborger i Timor-Leste«: enhver, som har statsborgerskab i Timor-Leste
 d) »Schengenområdet«: det område uden indre grænser, der omfatter områder tilhørende de i litra a) definerede medlemsstater, som i fuldt omfang anvender Schengenreglerne.
 Artikel 3
 Anvendelsesområde
 1. Unionsborgere, der er indehavere af et gyldigt almindeligt pas, diplomatpas, tjenestepas, officielt pas eller særligt pas udstedt af en medlemsstat, har ret til visumfri indrejse og ophold i Timor-Leste i den i artikel 4, stk. 1, fastlagte opholdsperiode.
 Statsborgere i Timor-Leste, der er indehavere af et gyldigt almindeligt pas, diplomatpas, tjenestepas, officielt pas eller særligt


text:
pas udstedt af Timor-Leste, har ret til visumfri indrejse og ophold i medlemsstaterne i den i artikel 4, stk. 2, fastlagte opholdsperiode.
 2. Stk. 1 i denne artikel finder ikke anvendelse på personer, der indrejser med det formål at udøve lønnet beskæftigelse.
 For denne kategori af personer kan hver medlemsstat selv indføre visumpligt eller ophæve den for statsborgere i Timor-Leste, jf. artikel 4, stk. 3, i Rådets forordning (EF) nr. 539/2001 (2).
 For denne kategori af personer kan Timor-Leste i medfør af sin nationale lovgivning indføre eller ophæve visumpligt for statsborgere i hver enkelt medlemsstat.
 3. Visumfritagelse efter denne aftale finder anvendelse, uden at dette berører de kontraherende parters lovgivning om betingelser for indrejse og kortvarigt ophold. Medlemsstaterne og Timor-Leste forbeholder sig ret til at nægte indrejse og kortvarige ophold på deres område, hvis en eller flere af sådanne betingelser ikke er opfyldt.
 4. Visumfritagelsen gælder, uanset hvilket transportmiddel der anvendes til at passere de kontraherende parters grænser.
 5. Spørgsmål, der ikke er omfattet af denne aftale, skal afgøres i henhold til EU-retten, medlemsstaternes nationale lovgivning eller Timor-Lestes nationale lovgivning.
 Artikel 4
 Opholdets varighed
 1. Unionsborgere må opholde sig på Timor-Lestes område i højst 90 dage i en periode på 180 dage.
 2. Statsborgere i Timor-Leste må opholde sig på de medlemsstaters område, som fuldt ud anvender Schengenreglerne, i højst 90 dage i en periode på 180 dage. Ved beregning af denne periode tages der ikke hensyn til ophold i en medlemsstat, der endnu ikke i fuldt omfang anvender Schengenreglerne.
 Statsborgere i Timor-Leste må højst opholde sig i 90 dage i en periode på 180 dage på hver af de medlemsstaters område, som endnu ikke fuldt ud anvender Schengenreglerne, uden at der tages hensyn til beregningen af opholdsperioden på de medlemsstaters område, der fuldt ud anvender Schengenreglerne.
 3. Denne aftale berører ikke Timor-Lestes og medlemsstaternes mulighed for at forlænge opholdsperioden ud over de 90 dage i overensstemmelse med deres respektive nationale lovgivning og EU-retten.
 Artikel 5
 Territorial anvendelse
 1. Denne aftale finder for Den Franske Republiks vedkommende kun anvendelse på Den Franske Republiks europæiske område.
 2. Denne aftale finder for Kongeriget Nederlandenes vedkommende kun anvendelse på Kongeriget Nederlandenes europæiske område.
 Artikel 6
 Blandet udvalg til forvaltning af aftalen
 1. De kontraherende parter nedsætter et blandet ekspertudvalg (i det følgende benævnt »udvalget«) bestående af repræsentanter for Unionen og repræsentanter for Timor-Leste. Unionen repræsenteres af Europa-Kommissionen.
 2. Udvalget har bl.a. til opgave at:
 a)
 føre tilsyn med gennemførelsen af denne aftale
 b)
 fremsætte forslag til ændringer af eller tilføjelser til denne aftale
 c)
 bilægge tvister om fortolkningen eller anvendelsen af denne aftale.
 3. Udvalget indkaldes efter behov på anmodning af en af de kontraherende parter.
 4. Udvalget fastsætter selv sin forretningsorden.
 Artikel 7
 Forholdet mellem denne aftale og eksisterende bilaterale visumfritagelsesaftaler mellem medlemsstaterne og Timor-Leste
 Denne aftale har forrang for enhver bilateral aftale eller ordning indgået mellem enkelte medlemsstater og Timor-Leste, for så vidt disse omhandler spørgsmål, der falder inden for denne aftales anvendelsesområde.
 Artikel 8
 Afsluttende bestemmelser
 1. Denne aftale ratificeres


text:
eller godkendes af de kontraherende parter efter deres respektive interne procedurer og træder i kraft den første dag i den anden måned efter datoen for den sidste af de to meddelelser, hvorved de kontraherende parter underretter hinanden om, at disse procedurer er afsluttet.
 Denne aftale anvendes midlertidigt fra datoen for dens undertegnelse.
 2. Denne aftale indgås på ubestemt tid, men kan opsiges efter bestemmelserne i stk. 5.
 3. Denne aftale kan ændres efter skriftlig aftale mellem de kontraherende parter. Ændringer træder i kraft, efter at de kontraherende parter har givet hinanden meddelelse om, at de interne procedurer, der er nødvendige herfor, er gennemført.
 4. Hver af de kontraherende parter kan suspendere denne aftale eller dele af den, navnlig når hensyn til den offentlige orden, den nationale sikkerhed eller folkesundheden tilsiger det, eller på grund af ulovlig indvandring eller en kontraherende parts genindførelse af visumpligt. Afgørelsen herom meddeles den anden part senest to måneder før dens planlagte ikrafttræden. Den kontraherende part, der suspenderer anvendelsen af denne aftale, underretter omgående den anden kontraherende part, hvis grundene til suspensionen ikke længere består, og hæver suspensionen.
 5. Hver kontraherende part kan opsige denne aftale med skriftligt varsel til den anden part. Aftalen ophører 90 dage efter dette varsel.
 6. Timor-Leste kan kun suspendere eller opsige denne aftale for alle medlemsstaters vedkommende.
 7. Den Europæiske Union kan kun suspendere eller opsige denne aftale for alle sine medlemsstaters vedkommende.
 Udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.
 Съставено в Брюксел на двадесет и осми май две хиляди и петнадесета година.
 Hecho en Bruselas, el veintiocho de mayo de dos mil quince.
 V Bruselu dne dvacátého osmého května dva tisíce patnáct.
 Udfærdiget i Bruxelles den otteogtyvende maj to tusind og femten.
 Geschehen zu Brüssel am achtundzwanzigsten Mai zweitausendfünfzehn.
 Kahe tuhande viieteistkümnenda aasta maikuu kahekümne kaheksandal päeval Brüsselis.
 Έγινε στις Βρυξέλλες, στις είκοσι οκτώ Μαΐου δύο χιλιάδες δεκαπέντε.
 Done at Brussels on the twenty-eighth day of May in the year two thousand and fifteen.
 Fait à Bruxelles, le vingt-huit mai deux mille quinze.
 Sastavljeno u Bruxellesu dvadeset osmog svibnja dvije tisuće petnaeste.
 Fatto a Bruxelles, addì ventotto maggio duemilaquindici.
 Briselē, divi tūkstoši piecpadsmitā gada divdesmit astotajā maijā.
 Priimta du tūkstančiai penkioliktų metų gegužės dvidešimt aštuntą dieną Briuselyje.
 Kelt Brüsszelben, a kétezer-tizenötödik év május havának huszonnyolcadik napján.
 Magħmul fi Brussell, fit-tmienja u għoxrin jum ta' Mejju tas-sena elfejn u ħmistax.
 Gedaan te Brussel, de achtentwintigste mei tweeduizend vijftien.
 Sporządzono w Brukseli dnia dwudziestego ósmego maja roku dwa tysiące piętnastego.
 Feito em Bruxelas, em vinte e oito de maio de dois mil e quinze.
 Întocmit la Bruxelles la douăzeci și opt mai două mii cincisprezece.
 V Bruseli dvadsiateho ôsmeho mája dvetisícpätnásť.
 V Bruslju, dne osemindvajsetega maja leta dva tisoč petnajst.
 Tehty Brysselissä kahdentenakymmenentenäkahdeksantena päivänä toukokuuta vuonna kaksituhattaviisitoista.
 Som skedde i Bryssel den tjugoåttonde maj tjugohundrafemton.
 За Европейския съюз
 Рог la Unión


text:
Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā —
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Демократична република Източен Тимор
 Рог lа República Democrática de Timor Oriental
 Za Demokratickou republiku Východní Timor
 For Den Demokratiske Republik Timor-Leste
 Für die Demokratische Republik Timor-Leste
 Timor-Leste Demokraatliku Vabariigi nimel
 Για τη Δημοκρατία του Τιμόρ-Λέστε
 For the Democratic Republic of Timor-Leste
 Pour la République démocratique du Timor-Oriental
 Za Demokratsku Republiku Timor-Leste
 Per la Repubblica democratica di Timor Leste
 Austrumtimoras Demokrātiskās Republikas vārdā
 Rytų Timoro Demokratinės Respublikos vardu
 A Kelet-timori Demokratikus Köztársaság részéről
 Għar-Repubblika Demokratika ta' Timor Leste
 Voor de Democratische Republiek Oost-Timor
 W imieniu Demokratycznej Republiki Timoru Wschodniego
 Pela República Democrática de Timor-Leste
 Republica Democratică a Timorului de Est
 Za Východotimorskú demokratickú republiku
 Za Demokratično Republiko Vzhodni Timor
 Itä-Timorin demokraattisen tasavallan puolesta
 För Demokratiska republiken Östtimor
 (1) EUT L 149 af 20.5.2014, s. 67.
 (2) Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (EFT L 81 af 21.3.2001, s. 1).
 FÆLLESERKLÆRING VEDRØRENDE ISLAND, NORGE, SCHWEIZ OG LIECHTENSTEIN
 De kontraherende parter noterer sig de tætte forbindelser mellem Den Europæiske Union og Norge, Island, Schweiz og Liechtenstein, navnlig i henhold til aftalerne af 18. maj 1999 og 26. oktober 2004 om disse landes associering i gennemførelsen, anvendelsen og udviklingen af Schengenreglerne.
 Under disse omstændigheder er det ønskeligt, at myndighederne i Norge, Island, Schweiz og Liechtenstein på den ene side og myndighederne i Timor-Leste på den anden side snarest indgår bilaterale aftaler om visumfritagelse for kortvarige ophold svarende til denne aftale.
 FÆLLESERKLÆRING OM, HVORDAN DEN PERSONKATEGORI, DER INDREJSER MED DET FORMÅL AT UDØVE LØNNET BESKÆFTIGELSE, JF. DENNE AFTALES ARTIKEL 3, STK. 2, SKAL AFGRÆNSES
 Ud fra ønsket om at sikre en fælles afgrænsning af denne personkategori er de kontraherende parter enedes om, at den kategori af personer, der udøver lønnet beskæftigelse, ved anvendelsen af denne aftale omfatter personer, der indrejser i den anden kontraherende parts område med det formål at udøve erhvervsmæssig beskæftigelse eller drive virksomhed mod betaling som lønmodtager eller tjenesteyder.
 Denne kategori bør ikke omfatte:
 —
 forretningsrejsende, dvs. personer, der indrejser i forretningsanliggender (uden at være ansat i den anden kontraherende parts land)
 —
 sportsfolk eller kunstnere, der udøver en aktivitet lejlighedsvis
 —
 journalister udsendt af medier i deres opholdsland og
 —
 praktikanter på udvekslingsophold.
 Gennemførelsen af denne erklæring overvåges af det blandede udvalg inden for rammerne af dets opgaver i henhold til denne aftales artikel 6, og udvalget kan foreslå ændringer, når det — i lyset af de kontraherende parters erfaringer — skønner det


text:
nødvendigt.
 FÆLLESERKLÆRING OM, HVORDAN PERIODEN PÅ 90 DAGE I LØBET AF EN PERIODE PÅ 180 DAGE, JF. DENNE AFTALES ARTIKEL 4, SKAL FORTOLKES
 De kontraherende parter forstår, at maksimumsperioden på 90 dage inden for hver periode på 180 dage som fastsat i denne aftales artikel 4 betyder enten et sammenhængende ophold eller flere på hinanden følgende ophold, hvis samlede varighed ikke overstiger 90 dage inden for hver periode på 180 dage.
 Der tages udgangspunkt i en »glidende« periode på 180 dage, hvor der ses tilbage på hver opholdsdag inden for den seneste periode på 180 dage for at kontrollere, om kravet om højst 90 dage inden for hver periode på 180 dage fortsat er opfyldt. Det betyder bl.a., at et fravær i en uafbrudt periode på 90 dage giver mulighed for et nyt ophold på højst 90 dage.
 FÆLLESERKLÆRING OM INFORMATION AF BORGERNE OM VISUMFRITAGELSESAFTALEN
 I erkendelse af behovet for åbenhed over for unionsborgere og statsborgere i Timor-Leste er de kontraherende parter enedes om at sikre fuld formidling af information om visumfritagelsesaftalens indhold og konsekvenser og om dertil knyttede spørgsmål, bl.a. indrejsebetingelser.


text:
 Vigtig juridisk meddelelse
 |
 22009A0303(01)
 Foreløbig økonomisk partnerskabsaftale mellem Côte d’Ivoire på den ene side og Det Europæiske Fællesskab og dets medlemsstater på den anden side - Protokol
 EU-Tidende nr. L 059 af 03/03/2009 s. 0003 - 0273
 Foreløbig økonomisk partnerskabsaftalemellem Côte d’Ivoire på den ene side og Det Europæiske Fællesskab og dets medlemsstater på den anden sideINDHOLDSFORTEGNELSEPRÆAMBELAFSNIT I: MÅL 9AFSNIT II: PARTNERSKAB FOR UDVIKLINGAFSNIT III: HANDELSORDNING FOR VARERKAPITEL 1: Told og ikke-toldmæssige foranstaltningerKAPITEL 2: Handelspolitiske beskyttelsesinstrumenterKAPITEL 3: Told og handelslettelserKAPITEL 4: Tekniske handelshindringer og sundheds- og plantesundhedsforanstaltningerAFSNIT IV: TJENESTEYDELSER, INVESTERINGER OG HANDELSRELATEREDE BESTEMMELSERAFSNIT V: TVISTFOREBYGGELSE OG -BILÆGGELSEKAPITEL 1: Mål og anvendelsesområdeKAPITEL 2: Konsultationer og mæglingKAPITEL 3: Procedurer og regler for tvistbilæggelseKAPITEL 4: Almindel ige bestemmelserAFSNIT VI: ALMINDELIGE UNDTAGELSERAFSNIT VII: INSTITUTIONELLE, ALMINDELIGE OG AFSLUTTENDE BESTEMMELSERREPUBLIKKEN CÔTE D’IVOIRE,på den ene sideogKONGERIGET BELGIEN,REPUBLIKKEN BULGARIEN,DEN TJEKKISKE REPUBLIK,KONGERIGET DANMARK,FORBUNDSREPUBLIKKEN TYSKLAND,REPUBLIKKEN ESTLAND,IRLANDDEN HELLENSKE REPUBLIK,KONGERIGET SPANIEN,DEN FRANSKE REPUBLIK,DEN ITALIENSKE REPUBLIK,REPUBLIKKEN CYPERN,REPUBLIKKEN LETLAND,REPUBLIKKEN LITAUEN,STORHERTUGDØMMET LUXEMBOURG,REPUBLIKKEN UNGARN,MALTA,KONGERIGET NEDERLANDENE,REPUBLIKKEN ØSTRIG,REPUBLIKKEN POLEN,DEN PORTUGISISKE REPUBLIKRUMÆNIEN,REPUBLIKKEN SLOVENIEN,DEN SLOVAKISKE REPUBLIK,REPUBLIKKEN FINLAND,KONGERIGET SVERIGE,DET FORENEDE KONGERIGE STORBRITANNIEN OG NORDIRLAND,ogDET EUROPÆISKE FÆLLESSKAB,på den anden side,PRÆAMBELSOM HENVISER TIL partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og dets medlemsstater på den anden side, undertegnet i Cotonou den 23. juni 2000 og revideret i Luxembourg den 25. juni 2005, i det følgende benævnt "Cotonouaftalen",SOM HENVISER TIL, at den midlertidige præferencehandelsordning i Cotonouaftalen udløber den 31. december 2007,SOM HENVISER TIL de mulige negative virkninger af udløbet af denne midlertidige præferencehandelsordning for samhandelen mellem de to parter, hvis den ikke pr. 1. januar 2008 afløses af en aftale, som er forenelig med Verdenshandelsorganisationens (WTO) regler,SOM ERKENDER behovet for at indgå en foreløbig økonomisk partnerskabsaftale for at beskytte parternes økonomiske og handelsmæssige interesser,SOM HENVISER TIL parternes ønske om at styrke deres økonomiske og handelsmæssige bånd og etablere varige forbindelser baseret på partnerskab og samarbejde,SOM HENVISER TIL den betydning, parterne tillægger de principper og regler, der gælder for den internationale handel, særlig de rettigheder og forpligtelser, der følger af bestemmelserne i den almindelige overenskomst om told og udenrigshandel fra 1994 og de øvrige multilaterale aftaler, som er knyttet til overenskomsten om oprettelse af Verdenshandelsorganisationen (aftalen om oprettelse af WTO), og den betydning, de tillægger nødvendigheden af at anvende dem på en gennemsigtig og ikke-diskriminerende måde,SOM BEKRÆFTER deres vilje til at respektere menneskerettighederne, de demokratiske principper og retsstaten, som er de væsentlige elementer i Cotonouaftalen, og god regeringsførelse, som er det grundlæggende element i Cotonouaftalen,SOM HENVISER TIL behovet for at befordre og fremskynde den økonomiske, kulturelle og sociale udvikling i de vestafrikanske lande med det sigte at bidrage til fred og sikkerhed samt fremme et stabilt og demokratisk politisk klima,SOM HENVISER TIL den betydning, parterne tillægger de internationalt anerkendte udviklingsmål og De Forenede Nationers millenniumudviklingsmål,SOM BEKRÆFTER deres vilje til at samarbejde om at virkeliggøre målene i Cotonouaftalen, navnlig udryddelse af fattigdom, bæredygtig udvikling og gradvis integration af medlemmerne af gruppen af stater i Afrika, Vestindien og Stillehavet (AVS-staterne) i verdensøkonomien,SOM ØNSKER at skabe nye beskæftigelsesmuligheder, tiltrække investeringer og forbedre levevilkårene


text: i parternes områder og samtidig hermed fremme bæredygtig udvikling,SOM HENVISER TIL betydningen af de eksisterende traditionelle forbindelser, navnlig de tætte historiske, politiske og økonomiske bånd, mellem Det Europæiske Fællesskab, dets medlemsstater og de vestafrikanske lande,SOM ERKENDER forskellene i den økonomiske og sociale udvikling mellem de vestafrikanske lande og Det Europæiske Fællesskab,SOM ER OVERBEVIST OM, at denne aftale vil skabe et nyt og gunstigere klima for deres forbindelser inden for økonomisk styring, handel og investering og skabe nye muligheder for vækst og udvikling,SOM ERKENDER vigtigheden af udviklingssamarbejde for gennemførelsen af denne aftale,SOM AFVENTER undertegnelsen af en samlet økonomisk partnerskabsaftale mellem Vestafrika og Den Europæiske Union, der skal sikre Vestafrikas vedvarende og harmoniske udvikling og integration,SOM BEKRÆFTER deres vilje til at støtte den regionale integration i de vestafrikanske lande, herunder især den regionale økonomiske integration, som et væsentligt redskab til at sikre deres integration i verdensøkonomien ved at hjælpe dem med at tackle udfordringerne i forbindelse med globaliseringen og opnå den ønskede økonomiske og sociale udvikling,BLEVET ENIGE OM FØLGENDE BESTEMMELSER:AFSNIT IMÅLArtikel 1Foreløbig aftaleVed denne aftale opstilles en foreløbig ramme for en økonomisk partnerskabsaftale (ØPA).Artikel 2MålMålene med denne aftale er:a) at give Côte d'Ivoire adgang til markedet på de gunstigere betingelser, Fællesskabet tilbyder i forbindelse med ØPA-forhandlingerne og dermed undgå at afbryde handelen mellem Côte d'Ivoire og Det Europæiske Fællesskab ved udløbet af den midlertidige præferencehandelsordning i Cotonouaftalen den 31. december 2007, indtil der indgås en samlet ØPA-aftaleb) at skabe et grundlag for forhandling af en ØPA-aftale, der bidrager til at mindske fattigdom, fremmer regional integration, økonomisk samarbejde og god regeringsførelse i Vestafrika og forbedrer Vestafrikas kapacitet på det handelspolitiske område og i handelsrelaterede spørgsmålc) at fremme Vestafrikas gnidningsløse og gradvise integration i verdensøkonomien på en måde, som er forenelig med dets samfundsmodel og prioriteringer på udviklingsområdetd) at styrke de eksisterende forbindelser mellem parterne på grundlag af solidaritet og gensidig interessee) at skabe en aftale, som er forenelig med artikel XXIV i GATT 1994.AFSNIT IIPARTNERSKAB FOR UDVIKLINGArtikel 3Udviklingssamarbejde som led i denne aftaleParterne forpligter sig til at samarbejde med henblik på gennemførelsen af denne aftale og til at bistå Côte d'Ivoire ved virkeliggørelsen af målene i ØPA-aftalen. Dette samarbejde kan være af finansiel eller ikke-finansiel art.Artikel 4Samarbejde om udviklingsfinansiering som led i denne aftale1. Cotonouaftalens bestemmelser om økonomisk og regionalt samarbejde og økonomisk og regional integration gennemføres således, at fordelene ved denne aftale bliver så store som muligt.2. Det Europæiske Fællesskab [1] finansierer udviklingssamarbejdet mellem Côte d'Ivoire og Fællesskabet til støtte for gennemførelsen af denne aftale inden for rammerne af de relevante regler og procedurer, der er fastsat i Cotonouaftalen, særlig Den Europæiske Udviklingsfonds (EUF) programmeringsprocedurer, og inden for rammerne af de relevante instrumenter, der finansieres over Den Europæiske Unions almindelige budget. På dette område er støtten til gennemførelsen af nærværende aftale en prioritering.3. Fællesskabets medlemsstater forpligter sig — ved hjælp af deres respektive udviklingspolitikker og -instrumenter — til i fællesskab at støtte udviklingsaktiviteter til fremme af regionalt økonomisk samarbejde og gennemførelse af denne aftale, både på nationalt og regionalt plan, i overensstemmelse


text: med principperne om bistandens effektivitet og komplementaritet.4. Parterne samarbejder med henblik på at lette deltagelse af andre donorer, der ønsker at støtte Côte d'Ivoires bestræbelser på at nå målene i denne aftale.5. Parterne erkender nytteværdien af regionale finansieringsordninger som f.eks. en regional ØPA-fond, der oprettes af og for regionen med henblik på at formidle finansiering på regionalt og nationalt plan og gennemføre ledsageforanstaltninger til denne aftale på en effektiv måde. For at sikre en enkel, effektiv og hurtig gennemførelse forpligter Fællesskabet sig til at formidle sin støtte gennem enten regionens egne finansieringsordninger eller andre ordninger, som de lande, der er parter i denne aftale, måtte vælge, i overensstemmelse med Cotonouaftalens regler og procedurer og de i Pariserklæringen fastsatte principper om bistandseffektivitet.6. Ved gennemførelsen af bestemmelserne i stk. 1–5 forpligter parterne sig til at samarbejde i finansiel og ikke-finansiel henseende på de i artikel 5–8 fastsatte områder.Artikel 5ErhvervsklimaetParterne finder, at erhvervsklimaet er et væsentligt element i den økonomiske udvikling, og at bestemmelserne i denne aftale derfor skal bidrage til at nå dette fælles mål. Côte d’Ivoire, der har tiltrådt traktaten om Organisationen for Harmonisering af Handelslovgivningen i Afrika (OHADA), bekræfter sin vilje til at anvende bestemmelserne i denne traktat.Parterne forpligter sig til i overensstemmelse med artikel 4 fortsat at tilstræbe en forbedring af erhvervslivets vilkår.Artikel 6Støtte til gennemførelse af bestemmelserParterne er enige om, at gennemførelsen af de handelsrelaterede bestemmelser, for hvilke de forskellige samarbejdsområder beskrives nærmere i de forskellige kapitler af denne aftale, er et væsentligt element til at nå målene med aftalen. Samarbejdet gennemføres i overensstemmelse med artikel 4.Artikel 7Styrkelse og modernisering af produktionssektorerVed gennemførelsen af denne aftale bekræfter parterne deres vilje til at arbejde på at fremme konkurrenceevnen i de produktionssektorer i Côte d'Ivoire, der er omfattet af denne aftale.Parterne er enige om at samarbejde ved hjælp af samarbejdsinstrumenterne og i overensstemmelse med artikel 4 og er enige om at støtte:- den private sektors repositionering i forhold til de nye økonomiske muligheder, der skabes ved denne aftale- definitionen og gennemførelsen af moderniseringsstrategier- forbedringen af den private sektors vilkår og af erhvervsklimaet, jf. artikel 5 og 6- fremme af partnerskaber mellem parternes private sektorer.Artikel 8Samarbejde om finanspolitisk tilpasning1. Parterne erkender, at de i denne aftale fastsatte toldafskaffelser eller betydelige toldnedsættelser kan stille Côte d'Ivoire over for en række udfordringer, og er enige om at etablere en dialog og indlede et samarbejde på dette område.2. Parterne i denne aftale er på baggrund af den toldafviklingsplan, som de har lagt sig fast på, enige om at etablere en dybtgående dialog om finanspolitiske tilpasningsforanstaltninger, der på længere sigt skal sikre balance på Côte d'Ivoires budget.3. Parterne er enige om at samarbejde i overensstemmelse med artikel 4, navnlig ved at befordre bistandsforanstaltninger, på følgende områder:a) betydelig hjælp til udjævning af den fiskale nettovirkning, idet der sikres komplementaritet med omlægningen af finanspolitikkenb) støtte til omlægning af finanspolitikken sideløbende med dialogen på dette område.Artikel 9Samarbejde i internationale foraParterne bestræber sig på at samarbejde i alle internationale fora, hvor emner af relevans for dette partnerskab tages op.AFSNIT


text: IIIHANDELSORDNING FOR VARERKAPITEL 1Told og ikke-toldmæssige foranstaltningerArtikel 10Told1. Ved told forstås skatter og afgifter af enhver art, der opkræves ved indførsel eller udførsel af varer, som omhandlet i WTO-reglerne.Denne bestemmelse bør ikke fortolkes således, at den finder anvendelse på indenlandske afgifter eller afgifter med lignende virkning opkrævet ved udførslen fra territoriet2. Den basistoldsats, der gøres til genstand for successive nedsættelser, er for hver enkelt vare anført i parternes respektive toldafviklingsplaner.Artikel 11Gebyrer og andre afgifterParterne bekræfter deres vilje til at overholde bestemmelserne i artikel VIII i GATT 1994.Artikel 12Told på varer med oprindelse i Côte d'IvoireVarer med oprindelse i Côte d'Ivoire indføres toldfrit til Fællesskabet, bortset fra de i bilag 1 anførte varer på de deri angivne betingelser.Artikel 13Told på varer med oprindelse i FællesskabetTold på varer med oprindelse i Fællesskabet, der udføres til Côte d'Ivoire, nedsættes eller afskaffes efter toldafviklingsplanen i bilag 2.Artikel 14Oprindelsesregler1. I dette kapitel anvendes udtrykkene "med oprindelsesstatus", "med oprindelse i" og lignende udtryk om varer, der opfylder de oprindelsesregler, der gælder på parternes områder pr. 1. januar 2008.2. Parterne indfører senest den 31. juli 2008 en fælles gensidig ordning for oprindelsesregler baseret på oprindelsesreglerne i Cotonouaftalen og indeholdende bestemmelser om disses forenkling under hensyntagen til Côte d'Ivoires udviklingsmål. Den nye ordning indarbejdes i denne aftale ved afgørelse truffet i ØPA-udvalget. Når parterne ikke til enighed, skal den for Côte d'Ivoire mest favorable ordning gælde, dvs. enten den af Fællesskabet indførte ordning eller Cotonouaftalens forbedrede regler.3. Senest tre år efter ikrafttrædelsen af denne aftale tager parterne de gældende bestemmelser om oprindelsesregler op til fornyet overvejelse med henblik på at forenkle de begreber og metoder, der anvendes til bestemmelse af oprindelsen, i lyset af Côte d'Ivoires udviklingsmål og i overensstemmelse med udviklingsmålene for Vestafrika. I forbindelse med denne genbehandling tager parterne hensyn til den teknologiske udvikling, produktionsprocesser og alle andre faktorer, herunder de igangværende reformer vedrørende oprindelsesreglerne, der måtte nødvendiggøre ændringer af den aftalte gensidige ordning. Enhver ændring eller udskiftning sker ved afgørelse i ØPA-udvalget.Artikel 15Standstill1. Fra datoen for denne aftales ikrafttrædelse må der ikke indføres ny told ved indførsel i samhandelen mellem parterne, og gældende told må ikke forhøjes.2. Uanset stk. 1 kan Côte d'Ivoire i forbindelse med den endelige indførelse af Det Økonomiske Fællesskab af Vestafrikanske Staters (ECOWAS) fælles toldtarif over for tredjelande indtil den 31. december 2011 ændre sine basistoldsatser for varer med oprindelse i Fællesskabet, hvis incidensen af disse toldsatser generelt ikke er større end incidensen af de i bilag 2 fastsatte satser. ØPA-udvalget ændrer bilag 2 i overensstemmelse hermed.Artikel 16Told, skatter eller andre gebyrer og afgifter ved udførsel1. Fra datoen for denne aftales ikrafttrædelse må der ikke indføres ny told ved udførsel eller afgifter med tilsvarende virkning i samhandelen mellem parterne, og gældende told må ikke forhøjes.2. Hvis Côte d'Ivoire under helt usædvanlige omstændigheder kan godtgøre, at landet har et særligt behov for indtægter, for at beskytte en nyoprettet industri eller for at beskytte miljøet, kan det på midlertidig basis og efter samråd med Fællesskabet indføre told ved udførsel eller afgifter med tilsvarende


text: virkning for et begrænset antal yderligere varer eller øge den eksisterende tolds eller de eksisterende afgifters incidens.3. Parterne er enige om at tage bestemmelserne i denne artikel op til fornyet overvejelse i ØPA-udvalget senest 3 år efter ikrafttrædelsen under fuld hensyntagen til deres betydning for Côte d'Ivoires udvikling og diversificeringen af landets økonomi.Artikel 17En gunstigere behandling som følge af frihandelsaftaler1. På de områder, der er omfattet af dette kapitel, indrømmer Fællesskabet Côte d'Ivoire enhver gunstigere behandling, som måtte følge af Fællesskabets indgåelse af en frihandelsaftale med en tredjepart efter undertegnelsen af denne aftale.2. På de områder, der er omfattet af dette kapitel, indrømmer Côte d'Ivoire Fællesskabet enhver gunstigere behandling, som måtte følge af Côte d'Ivoires indgåelse af en frihandelsaftale med en stor handelspartner efter undertegnelsen af denne aftale.3. Hvis Côte d'Ivoire opnår en væsentligt gunstigere behandling fra en stor handelspartner end den, Fællesskabet tilbyder, indleder parterne konsultationer og træffer i fællesskab afgørelse om gennemførelsen af bestemmelserne i stk. 2.4. Bestemmelserne i dette kapitel må ikke fortolkes således, at de forpligter parterne til at indrømme hinanden en præferencebehandling, som måtte følge af, at en af dem er part i en frihandelsaftale med en tredjepart på datoen for ikrafttrædelsen af denne aftale.5. I denne artikel forstås ved "frihandelsaftale" en aftale, der i væsentlig grad liberaliserer handelen, og som i væsentlig grad fjerner eller afskaffer forskelsbehandling mellem parterne ved at fjerne eksisterende diskriminerende foranstaltninger og/eller forbyde nye diskriminerende foranstaltninger og mere diskriminerende foranstaltninger enten ved ikrafttrædelsen af denne aftale eller i henhold til en rimelig tidsplan.6. I denne artikel forstås ved "stor handelspartner" ethvert udviklet land eller ethvert land, der året forud for ikrafttrædelsen af den i stk. 2 omhandlede frihandelsaftale tegnede sig for over 1 procent af verdenshandelen, eller enhver gruppe lande, der optræder enkeltvis, samlet eller gennem en frihandelsaftale, og som året forud for ikrafttrædelsen af den i stk. 2 omhandlede frihandelsaftale tegnede sig for over 1,5 procent af verdenshandelen [2].Artikel 18Forbud mod kvantitative restriktionerUanset artikel 23, 24 og 25 afskaffes alle indførsels- og udførselsforbud og -restriktioner i handelen mellem de to parter, bortset fra de i artikel 11 omhandlede gebyrer og afgifter, uanset om de gennemføres ved hjælp af kontingenter, import- eller eksportlicenser eller andre foranstaltninger, ved ikrafttrædelsen af denne aftale. Der indføres ingen nye foranstaltninger af denne art.Artikel 19National behandling ved intern beskatning og regulering1. Varer, der har oprindelse i og indføres fra den anden part, må hverken direkte eller indirekte pålægges interne skatter eller andre afgifter af enhver art, som overstiger dem, der direkte eller indirekte finder anvendelse på tilsvarende nationale varer. Parterne må heller ikke på anden måde anvende skatter eller andre interne afgifter til at beskytte den nationale produktion.2. Varer, der har oprindelse i og indføres fra den anden part, indrømmes en behandling, der ikke er mindre gunstig end den, der indrømmes tilsvarende nationale varer i medfør af alle love og administrative bestemmelser og krav gældende for salg, udbud til salg, køb, transport, distribution eller brug på det nationale marked. Bestemmelserne i dette stykke er ikke


text: til hinder for anvendelse af differentierede takster for indenlandsk transport, som udelukkende beror på hensynet til transportmidlernes økonomiske drift og ikke på varens oprindelse.3. Uanset bestemmelserne om oprindelsesregler må ingen af parterne indføre eller opretholde kvantitativ regulering vedrørende blanding, forarbejdning eller anvendelse af varer i bestemte mængder eller forhold, der direkte eller indirekte kræver, at en bestemt mængde eller andel af en vare, som er genstand for den pågældende regulering, skal leveres fra nationale forsyningskilder. Parterne må heller ikke på anden måde anvende en intern kvantitativ regulering til at beskytte den nationale produktion.4. Bestemmelserne i denne aftale finder ikke anvendelse på love, administrative bestemmelser, procedurer eller praksis vedrørende offentlige kontrakter.5. Bestemmelserne i denne artikel berører ikke kapitlet vedrørende handelspolitiske beskyttelsesinstrumenter.6. I spørgsmål vedrørende udbetaling af subsidier til nationale producenter henvises parterne til WTO.Artikel 20FødevaresikkerhedHvis gennemførelsen af denne aftale viser sig at føre til problemer med udbuddet af eller adgangen til fødevarer, som er nødvendige for fødevaresikkerheden, og hvis denne situation giver eller kan give anledning til alvorlige vanskeligheder for Côte d'Ivoire, kan landet træffe passende foranstaltninger efter procedurerne i artikel 25.Artikel 21Særlige bestemmelser om administrativt samarbejde1. Parterne er enige om, at administrativt samarbejde er af afgørende betydning for gennemførelsen af og kontrollen med den præferencebehandling, der indrømmes i henhold til dette kapitel, og understreger, at de er fast besluttet på at bekæmpe uregelmæssigheder og svig i toldspørgsmål og hermed beslægtede anliggender.2. Har en part på grundlag af en objektiv oplysning fået bevis for manglende administrativt samarbejde og/eller uregelmæssigheder eller svig, kan den suspendere præferencebehandlingen af den eller de pågældende varer midlertidigt i overensstemmelse med denne artikel.3. I denne artikel forstås ved manglende administrativt samarbejde bl.a.:a) gentagne forsømmelser af forpligtelsen til at kontrollere den eller de pågældende varers oprindelsesstatusb) gentagne afslag på eller unødige forsinkelser med at foretage og/eller give meddelelse om resultaterne af efterfølgende kontrol af oprindelsesbevisetc) gentagne afslag på eller unødige forsinkelser med at give tilladelse til at udføre en opgave i forbindelse med samarbejdet for at kontrollere ægtheden af dokumenter eller korrektheden af oplysninger, der er af betydning for indrømmelsen af den pågældende præferencebehandling.4. Præferencebehandlingen kan suspenderes midlertidigt på følgende betingelser:a) Den part, der på grundlag af en objektiv oplysning har fået bevis for manglende administrativt samarbejde og/eller uregelmæssigheder eller svig, giver uden unødig forsinkelse ØPA-udvalget meddelelse om beviset og den objektive oplysning og indleder på grundlag af alle relevante oplysninger og objektive beviser konsultationer med ØPA-udvalget med henblik på at nå frem til en for begge parter acceptabel løsning.b) Har parterne indledt konsultationer med ØPA-udvalget, jf. ovenfor, og er de ikke nået frem til en acceptabel løsning senest tre måneder efter meddelelsen, kan den berørte part midlertidigt suspendere præferencebehandlingen af den eller de pågældende varer. En midlertidig suspension meddeles ØPA-udvalget hurtigst muligt.c) Midlertidige suspensioner i henhold til denne artikel begrænses til, hvad der er nødvendigt for at beskytte den berørte parts finansielle interesser. Suspensionerne må højst vare seks måneder med mulighed for forlængelse med yderligere seks måneder. Midlertidige suspensioner meddeles ØPA-udvalget straks efter vedtagelsen. De er genstand


text: for regelmæssige konsultationer i ØPA-udvalget, navnlig med henblik på at bringe dem til ophør, så snart betingelserne for deres anvendelse ikke længere er til stede.5. Samtidig med at der gives meddelelse til ØPA-udvalget i henhold til stk. 4, litra a), offentliggør den berørte part en meddelelse til importører i sin officielle tidende. Af meddelelsen til importørerne skal det fremgå, at det på grundlag af en objektiv oplysning er bevist, at der for den pågældende vare foreligger manglende administrativt samarbejde og/eller uregelmæssigheder eller svig.Artikel 22Behandling af administrative fejlBegår de kompetente myndigheder fejl i forvaltningen af præferenceordningen for eksport og særlig i anvendelsen af bestemmelserne vedrørende definitionen af "varer med oprindelsesstatus" og metoderne for administrativt samarbejde, og får den pågældende fejl følger med hensyn til indførsel og udførsel, kan den part, der berøres af disse følger, anmode ØPA-udvalget om at undersøge mulighederne for indførelse af alle passende foranstaltninger til løsning af problemet.KAPITEL 2Handelspolitiske beskyttelsesinstrumenterArtikel 23Antidumping- og udligningsforanstaltninger1. Med forbehold af bestemmelserne i denne artikel er intet i denne aftale til hinder for, at Fællesskabet eller Côte d'Ivoire kan indføre antidumping- eller udligningsforanstaltninger i overensstemmelse med de relevante WTO-aftaler. I forbindelse med denne artikel bestemmes oprindelse efter parternes ikke-præferentielle oprindelsesregler.2. Inden der indføres en endelig antidumping- eller udligningstold på varer, overvejer parterne muligheden for en konstruktiv løsning som omhandlet i de relevante WTO-aftaler. Med henblik herpå kan de bl.a. føre passende konsultationer.3. Fællesskabet meddeler Côte d'Ivoire, at det har modtaget en behørigt dokumenteret klage, inden det indleder en undersøgelse.4. Bestemmelserne i denne artikel finder anvendelse på alle undersøgelser, der indledes efter ikrafttrædelsen af denne aftale.5. Bestemmelserne i denne artikel er ikke underlagt tvistbilæggelsesbestemmelserne i denne aftale.Artikel 24Multilaterale beskyttelsesforanstaltninger1. Med forbehold af bestemmelserne i denne artikel er intet i denne aftale til hinder for, at Côte d'Ivoire og Fællesskabet kan indføre foranstaltninger i overensstemmelse med artikel XIX i den almindelige overenskomst om told og udenrigshandel (GATT) 1994, aftalen om beskyttelsesforanstaltninger og artikel 5 i WTO-aftalen om landbrug. I forbindelse med denne artikel bestemmes oprindelse efter parternes ikke-præferentielle oprindelsesregler.2. Med forbehold af bestemmelserne i stk. 1 undtager Fællesskabet i betragtning af nærværende aftales overordnede udviklingsmål og Côte d'Ivoires beskedne økonomiske betydning indførsel fra Côte d'Ivoire fra enhver foranstaltning, der måtte træffes i medfør af artikel XIX i GATT 1994, aftalen om beskyttelsesforanstaltninger og artikel 5 i WTO-aftalen om landbrug.3. Bestemmelserne i stk. 2 finder anvendelse i en periode på fem år, der løber fra datoen for ikrafttrædelsen af denne aftale. Senest 120 dage inden udløbet af denne periode tager ØPA-udvalget gennemførelsen af disse bestemmelser op til fornyet overvejelse i lyset af Côte d'Ivoires udviklingsbehov med henblik på at tage stilling til, om deres anvendelse bør forlænges.4. Bestemmelserne i stk. 1 er ikke underlagt tvistbilæggelsesbestemmelserne i denne aftale.Artikel 25Bilaterale beskyttelsesforanstaltninger1. Efter at have undersøgt, om der er alternative løsninger, kan en part træffe beskyttelsesforanstaltninger af begrænset varighed, som fraviger bestemmelserne i artikel 12 og 13, på de betingelser og efter de procedurer, der er fastlagt i nærværende artikel.2. De i stk. 1 omhandlede beskyttelsesforanstaltninger kan træffes,


text: når en vare fra en af parterne indføres til den anden parts område i så øgede mængder og under sådanne vilkår, at det forårsager, eller der er fare for, at det vil forårsage:a) alvorlig skade for indenlandske producenter af tilsvarende eller direkte konkurrerende varer på den importerende parts områdeb) forstyrrelser i en økonomisk sektor, navnlig når disse forstyrrelser skaber store sociale problemer eller vanskeligheder, som kan føre til en alvorlig forværrelse af den økonomiske situation i den importerende partc) forstyrrelser på markederne for tilsvarende eller direkte konkurrerende landbrugsprodukter [3] eller i de mekanismer, der regulerer disse markeder på den importerende parts område.3. De i denne artikel omhandlede beskyttelsesforanstaltninger må ikke gå ud over, hvad der er strengt nødvendigt for at afhjælpe eller forhindre en alvorlig skade eller forstyrrelser som defineret i stk. 2, 4 og 5. Den importerende parts beskyttelsesforanstaltninger må kun være en eller flere af følgende:a) suspension af enhver yderligere nedsættelse af toldsatsen for den pågældende vare som omhandlet i denne aftaleb) forhøjelse af toldsatsen for den pågældende vare op til et niveau, der ikke overstiger den toldsats, der pålægges andre WTO-medlemmerc) indførelse af toldkontingenter for den pågældende vare.4. Indføres en vare med oprindelse i Côte d'Ivoire i så øgede mængder og under sådanne vilkår, at det forårsager, eller der er fare for, at det vil forårsage en skade eller forstyrrelser som omhandlet i stk. 2, litra a), b) og c), i en eller flere regioner i Fællesskabets yderste periferi, kan Fællesskabet træffe tilsyns- eller beskyttelsesforanstaltninger i henhold til stk. 3 begrænset til den eller de pågældende regioner i overensstemmelse med procedurerne i stk. 6–9, jf. dog stk. 1 og 2.5. a) Indføres en vare med oprindelse i Fællesskabet i så øgede mængder og under sådanne vilkår, at det forårsager, eller der er fare for, at det vil forårsage en skade eller forstyrrelser som omhandlet i stk. 2, litra a), b) og c), kan Côte d'Ivoire træffe tilsyns- eller beskyttelsesforanstaltninger begrænset til dets område i overensstemmelse med procedurerne i stk. 6–9.b) Côte d'Ivoire kan træffe beskyttelsesforanstaltninger i henhold til stk. 3, når en vare med oprindelse i Fællesskabet indføres i så øgede mængder og under sådanne vilkår, at det forårsager, eller der er fare for, at det vil forårsage forstyrrelser for en nyoprettet industri, der fremstiller tilsvarende eller direkte konkurrerende varer, jf. dog stk. 1 og 2.Denne bestemmelse finder kun anvendelse i en periode på ti år efter datoen for ikrafttrædelsen af denne aftale. Denne periode kan dog forlænges efter aftale mellem parterne, hvis dette mål til trods for industriens udviklingspotentiale og de udfoldede anstrengelser ikke har kunnet opfyldes, navnlig på grund af den globale økonomiske konjunktur eller alvorlige forstyrrelser i Côte d'Ivoire.Foranstaltningerne skal træffes i overensstemmelse med stk. 6–9.6. a) De i denne artikel omhandlede beskyttelsesforanstaltninger opretholdes kun så længe, det er nødvendigt for at forhindre eller afhjælpe en alvorlig skade eller forstyrrelser som defineret i stk. 2, 4 og 5.b) De i denne artikel omhandlede beskyttelsesforanstaltninger anvendes i en periode på højst to år. Hvis de


text: omstændigheder, der lå til grund for indførelsen af beskyttelsesforanstaltninger, fortsat er til stede, kan de pågældende foranstaltninger forlænges med en yderligere periode på højst to år. Anvender Côte d'Ivoire en beskyttelsesforanstaltning, eller træffer Fællesskabet en foranstaltning begrænset til en eller flere regioner i dets yderste periferi, kan den pågældende foranstaltning dog anvendes i en periode på højst fire år og, hvis de omstændigheder, der lå til grund for indførelsen af beskyttelsesforanstaltninger, fortsat er til stede, kan den forlænges med en yderligere periode på højst fire år.c) De i denne artikel omhandlede beskyttelsesforanstaltninger, der varer over et år, skal ledsages af klare regler for en gradvis imødegåelse af årsagerne til skaderne og forstyrrelserne og afvikling af foranstaltningerne senest ved udløbet af den fastsatte periode.d) De i denne artikel omhandlede beskyttelsesforanstaltninger må ikke anvendes på en vare, som tidligere har været genstand for en sådan foranstaltning, i en periode på mindst et år efter den pågældende foranstaltnings udløb, medmindre der foreligger helt usædvanlige omstændigheder, hvilket vurderes af ØPA-udvalget.7. Med henblik på gennemførelsen af stk. 1-6 gælder følgende:a) Er en part af den opfattelse, at en af de i stk. 2, 4 og/eller 5 omhandlede omstændigheder er til stede, indbringer den straks sagen for ØPA-udvalget.b) ØPA-udvalget kan om nødvendigt fremsætte henstillinger for at afhjælpe de opståede omstændigheder. Hvis ØPA-udvalget ikke senest tredive dage efter sagens indbringelse for udvalget har fremsat henstillinger, der kan afhjælpe omstændighederne, og der ikke er fundet nogen tilfredsstillende løsning, kan den importerende part indføre passende foranstaltninger til afhjælpning af omstændighederne i overensstemmelse med denne artikel.c) Den berørte part giver, før den træffer en foranstaltning i henhold til denne artikel, eller hurtigst muligt i de tilfælde, der er omfattet af stk. 8, ØPA-udvalget alle oplysninger, der er relevante for en fuldstændig undersøgelse af situationen, med henblik på at finde en for begge parter acceptabel løsning.d) Der vælges fortrinsvis sådanne beskyttelsesforanstaltninger, som gør det muligt at afhjælpe det opståede problem effektivt og hurtigt, og som samtidig forstyrrer anvendelsen af aftalen mindst muligt.e) Enhver beskyttelsesforanstaltning, der træffes i medfør af denne artikel, meddeles straks ØPA-udvalget og er dér genstand for periodiske konsultationer, navnlig med henblik på fastsættelse af en tidsplan, der gør det muligt at afskaffe den, så snart omstændighederne tillader det.8. Er et øjeblikkeligt indgreb nødvendigt på grund af helt usædvanlige omstændigheder, kan den berørte importerende part, det være sig Fællesskabet eller Côte d'Ivoire, træffe de i stk. 3, 4 og/eller 5 omhandlede foranstaltninger på midlertidig basis uden at opfylde kravene i stk. 7. Et sådant indgreb kan iværksættes for en periode på højst 180 dage, når foranstaltningerne træffes af Fællesskabet, og 200 dage, når de træffes af de Côte d'Ivoire, eller når de af Fællesskabet trufne foranstaltninger er begrænset til en eller flere regioner i dets yderste periferi. En sådan midlertidig foranstaltnings varighed medregnes som en del af den indledende periode og en eventuel forlængelse som omhandlet i stk. 6. Når der træffes sådanne midlertidige foranstaltninger, tages der hensyn til alle involverede parters interesser. Den berørte importerende part underretter den


text: anden part og indbringer straks sagen for ØPA-udvalget til undersøgelse.9. Hvis en importerende part undergiver indførslen af en vare en administrativ procedure med det formål hurtigt at tilvejebringe oplysninger om en udvikling i samhandelen, som kan medføre de i denne artikel omhandlede problemer, underretter den straks ØPA-udvalget herom.10. WTO-overenskomsten kan ikke påberåbes for at forhindre en part i at indføre beskyttelsesforanstaltninger i overensstemmelse med denne artikel.Artikel 26Samarbejde1. Parterne erkender betydningen af samarbejde på området handelspolitiske beskyttelsesinstrumenter.2. Parterne er enige om at samarbejde i overensstemmelse med artikel 4, bl.a. ved at befordre bistandsforanstaltninger, navnlig på følgende områder:a) udarbejdelse af lovgivning og oprettelse af institutioner med henblik på handelsbeskyttelseb) udvikling af kapacitet til anvendelse af de i denne aftale omhandlede handelspolitiske beskyttelsesinstrumenter.KAPITEL 3Told og handelslettelserArtikel 27Mål1. Parterne erkender vigtigheden af toldspørgsmål og handelslettelser på baggrund af udviklingen i verdenshandelen. Parterne er enige om at styrke samarbejdet på dette område for at sikre, at de relevante retsforskrifter og procedurer og de involverede myndigheders administrative kapacitet opfylder målene om effektiv kontrol og handelslettelser og medvirker til at fremme de undertegnende landes udvikling og regionale integration.2. Parterne er enige om, at de legitime mål for den offentlige orden, herunder målene vedrørende sikkerhed og forebyggelse af svig, på ingen måde må anfægtes.3. Parterne forpligter sig til på deres respektive områder at sikre den frie bevægelighed for varer, der er omfattet af denne aftale.Artikel 28Toldsamarbejde og administrativt samarbejde1. For at sikre efterlevelse af bestemmelserne i dette afsnit og effektivt opfylde målene i artikel 27 forpligter parterne sig til:a) at udveksle oplysninger om toldlovgivning og -procedurerb) at udforme fælles initiativer vedrørende indførsels-, udførsels- og transitprocedurer samt initiativer med henblik på at levere effektiv service til erhvervsdrivendec) at samarbejde om automatisering af toldprocedurer og andre handelsprocedurer og, hvis det er relevant, at bestræbe sig på at etablere fælles standarder for udveksling af oplysningerd) så vidt muligt at indtage fælles holdninger i internationale organisationer på toldområdet som f.eks. WTO, Verdenstoldorganisationen (WCO), De Forenede Nationer (FN) og De Forenede Nationers Konference om Handel og Udvikling (UNCTAD)e) at samarbejde om planlægning og levering af faglig bistand, navnlig for at fremme told- og handelslettelsesreformer i overensstemmelse med denne aftalef) at tilskynde til samarbejde mellem alle berørte organer, både i og mellem landene.2. Uanset stk. 1 yder parternes myndigheder hinanden administrativ bistand i toldspørgsmål, jf. protokollen om gensidig administrativ bistand i toldspørgsmål .Artikel 29Toldlovgivning og -procedurer1. Parterne er enige om, at deres respektive love, administrative bestemmelser og procedurer på handels- og toldområdet skal være baseret på internationale instrumenter og standarder på dette område, herunder de væsentlige elementer i den international konvention om forenkling og harmonisering af regler om toldbehandling, udfærdiget i Kyoto den 18. maj 1973, revideret i Bruxelles den 26. juni 1999 (den reviderede Kyotokonvention), WCO's "Framework of Standards to Secure and Facilitate Global Trade", WCO's "Customs Data Model" og konventionen om det harmoniserede varebeskrivelses- og varenomenklatursystem ("HS").Parterne sikrer fri transit for varer gennem deres område ad den hertil bedst egnede rute.Eventuelle restriktioner, kontrolforanstaltninger eller krav skal være baseret på et legitimt mål


text: for den offentlige orden, de skal være ikke-diskriminerende og rimelige, og de skal anvendes ensartet.Parterne giver varer i transit, der er bestemt til eller hidrører fra den anden parts område, en behandling, der ikke er mindre gunstig end den, der gives indenlandske varer, med hensyn til udførsel, indførsel og bevægelighed, uden at dette er til hinder for fortsat legitim toldkontrol.Parterne indfører ordninger for transport under toldlukke, der muliggør varetransit, uden at der skal betales told og andre afgifter, forudsat at der gives passende garantier.Parterne bestræber sig på at fremme og gennemføre regionale ordninger for transit, der kan mindske handelshindringerne.Parterne anvender internationale standarder og instrumenter for varetransit.Parterne sikrer samarbejde og koordinering mellem alle berørte organer på deres områder for at lette transittrafikken og fremme samarbejdet på tværs af grænserne.2. For at forbedre arbejdsmetoderne og sikre, at principperne om ikke-forskelsbehandling, gennemsigtighed, effektivitet, integritet og ansvarlighed overholdes, forpligter parterne sig til:a) at træffe de nødvendige foranstaltninger for at forenkle og standardisere de oplysninger og dokumenter, der kræves af toldmyndighederne og andre involverede organerb) at forenkle toldkrav og -formaliteter i det omfang, det er muligt, med henblik på hurtig frigivelse og fortoldning af varerc) at etablere effektive, hurtige og ikke-diskriminerende procedurer, som gør det muligt at påklage toldmyndighedernes administrative handlinger, afgørelser og beslutninger vedrørende indførsel, udførsel eller varer i transit. Disse procedurer skal være lettilgængelige for den klagende part, herunder for små og mellemstore virksomheder, og udgifterne hertil skal være rimelige og stå i forhold til de omkostninger, der medgår til indbringelsen af klagend) at påse, at de højeste standarder for integritet opretholdes gennem anvendelse af foranstaltninger, der afspejler principperne i relevante internationale konventioner og instrumenter på dette område.Artikel 30Forbindelser med erhvervslivetParterne er enige om:a) at sørge for, at alle retsforskrifter, procedurer, gebyrer og afgifter samt begrundelsen for disse er offentligt tilgængelige, så vidt muligt ad elektronisk vejb) at der er behov for rettidigt og regelmæssigt samråd med repræsentanter for handelssektoren om forslag til retsakter og procedurer vedrørende told og handel. Med henblik herpå indfører parterne hver især passende og regelmæssige ordninger for konsultation mellem myndighederne og erhvervslivetc) at der skal være en tilstrækkelig lang frist mellem offentliggørelsen og ikrafttrædelsen af nye eller ændrede retsforskrifter, procedurer, toldsatser eller afgifter.Parterne offentliggør administrative oplysninger, navnlig om de relevante organers krav, om procedurer, åbningstider og arbejdsgang i havne og ved grænseovergange samt om kontaktpunkter, hvor der kan fås oplysningerd) at tilskynde til samarbejde mellem de erhvervsdrivende og de kompetente myndigheder gennem anvendelse af ikke-vilkårlige og offentligt tilgængelige procedurer som f.eks. aftalememoranda, der tager udgangspunkt i de af WCO udsendtee) at sørge for, at deres respektive toldkrav mv. og de hermed forbundne forskrifter og procedurer fortsat modsvarer erhvervslivets behov, følger bedste praksis og forbliver så lidt restriktive som muligt for samhandelen.Artikel 31Toldværdi1. Artikel VII i GATT 1994 og WTO-aftalen om anvendelsen af artikel VII i GATT 1994 gælder for toldværdiansættelsesreglerne i samhandelen mellem parterne.2. Parterne samarbejder med henblik på at nå frem til en fælles holdning til spørgsmål vedrørende toldværdi.Artikel 32Regional integrationParterne er enige om at gennemføre toldreformer,


text: der kan lette samhandelen i Vestafrika.Artikel 33Videreførelse af forhandlingerne om told og handelslettelserParterne er enige om som led i forhandlingerne om en samlet ØPA-aftale at fortsætte forhandlingerne om nærværende kapitel for at supplere det med regionale bestemmelser.Artikel 34Et særligt udvalg for told og handelslettelserParterne opretter inden for rammerne af ØPA-udvalget et særligt udvalg for told og handelslettelser, der skal bestå af repræsentanter for parterne. Dette udvalg rapporterer til ØPA-udvalget. Det drøfter alle sådanne toldspørgsmål, som kan lette samhandelen mellem parterne, og følger gennemførelsen og forvaltningen af dette kapitel samt gennemførelsen af oprindelsesreglerne.Artikel 35Samarbejde1. Parterne erkender vigtigheden af samarbejde om told og handelslettelser for gennemførelsen af denne aftale.2. Parterne er enige om at samarbejde i overensstemmelse med artikel 4, bl.a. ved at befordre bistandsforanstaltninger, navnlig på følgende områder:a) udarbejdelse af passende, forenklede love og administrative bestemmelserb) oplysning af de erhvervsdrivende, herunder uddannelse af involveret personalec) styrkelse af toldmyndighedernes kapacitet, modernisering og sammenkobling.KAPITEL 4Tekniske handelshindringer og sundheds- og plantesundhedsforanstaltningerArtikel 36Multilaterale forpligtelserParterne bekræfter deres rettigheder og forpligtelser i henhold til WTO-overenskomsten, herunder særlig WTO-aftalen om anvendelsen af sundheds- og plantesundhedsforanstaltninger (SPS-aftalen) og WTO-aftalen om tekniske handelshindringer (TBT-aftalen). De bekræfter ligeledes deres rettigheder og forpligtelser i henhold til den internationale plantebeskyttelseskonvention (IPPC), Codex Alimentarius og Verdensorganisationen for Dyresundhed (OIE).Parterne bekræfter deres vilje til at forbedre folkesundheden i Côte d'Ivoire, særlig ved at styrke landets kapacitet til at finde frem til varer, der ikke lever op til kravene.Disse tilsagn, rettigheder og forpligtelser danner grundlag for parternes aktiviteter i henhold til dette kapitel.Artikel 37MålFormålet med dette kapitel er at fremme varehandelen mellem parterne, forbedre deres evne til at indkredse, forebygge og fjerne unødvendige handelshindringer, der skyldes tekniske forskrifter, standarder og overensstemmelsesvurderingsprocedurer, som anvendes af den ene eller den anden part, og samtidig opretholde deres evne til at beskytte folkesundheden samt dyr og planter.Artikel 38Anvendelsesområde og definitioner1. Bestemmelserne i dette kapitel finder anvendelse på tekniske forskrifter og standarder samt på overensstemmelsesvurderingsprocedurer som defineret i TBT-aftalen og på sundheds- og plantesundhedsforanstaltninger (i det følgende benævnt "SPS-standarder"), for så vidt som de påvirker handelen mellem parterne.2. Medmindre andet er angivet, finder definitionerne i SPS- og -TBT-aftalen, Codex Alimentarius, IPPC og OIE anvendelse i dette kapitel, hvilket også gælder enhver henvisning til "varer" i dette kapitel og i tillæggene til denne aftale.Artikel 39Kompetente myndighederParternes kompetente myndigheder for så vidt angår gennemførelsen af de i dette kapitel omhandlede foranstaltninger er anført i tillæg II.I overensstemmelse med artikel 41 underretter parterne rettidigt hinanden om alle betydelige ændringer vedrørende de kompetente myndigheder, der er anført i tillæg II. ØPA-udvalget vedtager enhver nødvendig ændring af tillæg II.Artikel 40Fastlæggelse af sundheds- og plantesundhedszonerHvad angår betingelserne for indførsel kan parterne foreslå og afgrænse zoner med en særlig sundheds- og plantesundhedsmæssig status én for én under henvisning til artikel 6 i SPS-aftalen.Artikel 41Gennemsigtighed i handelsvilkår og informationsudveksling1. Parterne underretter hinanden om enhver ændring i deres tekniske forskrifter for varer (navnlig levende dyr og planter).2. Parterne er enige om at underrette hinanden skriftligt og hurtigst muligt om foranstaltninger, der træffes for at forbyde indførsel af varer med det


text: formål at imødegå et problem, der vedrører sundhed (folke-, dyre- eller plantesundheden), forebyggelse eller miljø, i overensstemmelse med henstillingerne i SPS-aftalen.3. Parterne er enige om at udveksle oplysninger med henblik på at samarbejde for at sikre, at deres varer opfylder de gældende tekniske forskrifter og standarder, så de kan få adgang til hinandens markeder.4. Parterne udveksler ligeledes direkte oplysninger om andre områder, som de er enige om er potentielt vigtige for deres handelsforbindelser, herunder spørgsmål om fødevaresikkerhed, udbrud af dyre- og plantesygdomme, videnskabelige udtalelser og andre vigtige hændelser vedrørende produktsikkerhed. Parterne forpligter sig bl.a. til at underrette hinanden, når de anvender princippet om parasit- eller sygdomsfrie områder og områder med en lav forekomst af parasitter eller sygdomme, jf. SPS-aftalens artikel 6.5. Parterne er enige om at udveksle oplysninger om epidemiologisk overvågning af dyresygdomme. Hvad angår plantesundhedsbeskyttelse udveksler parterne ligeledes oplysninger om forekomsten af skadegørere, der frembyder en kendt, overhængende fare for den anden part.6. Parterne er enige om at samarbejde med henblik på hurtigt at underrette hinanden, når nye regionale regler kan påvirke handelen mellem dem.Artikel 42Samarbejde i internationale organerParterne er enige om at samarbejde med internationale standardiseringsorganer og bl.a. fremme deltagelse af repræsentanter for Côte d'Ivoire i disse organers møder.Artikel 43Samarbejde1. Parterne erkender vigtigheden af at samarbejde på områder vedrørende tekniske forskrifter, standarder og overensstemmelsesvurdering for at gennemføre målene i dette kapitel.2. Parterne er enige om at samarbejde i overensstemmelse med artikel 4 med henblik på at forbedre kvaliteten og konkurrenceevnen for Côte d'Ivoires prioriterede varer og adgangen til Fællesskabets marked, bl.a. gennem bistandsforanstaltninger, navnlig finansielle, på følgende områder:a) indførelse af en passende ramme for udveksling af oplysninger og ekspertise mellem parterneb) indførelse på grundlag af relevante internationale standarder af tekniske standarder og forskrifter, overensstemmelsesvurderingsprocedurer og harmoniserede sundheds- og plantesundhedsforanstaltninger på regionalt planc) styrkelse af offentlige og private aktørers kapacitet, herunder oplysning og uddannelse, med henblik på efterlevelse af Fællesskabets standarder, forskrifter og foranstaltninger og deltagelse i internationale organerd) udvikling af national kapacitet med hensyn til evaluering af varers overensstemmelse og adgang til Fællesskabets marked.AFSNIT IVTJENESTEYDELSER, INVESTERINGER OG HANDELSRELATEREDE BESTEMMELSERArtikel 44Parterne forpligter sig til, med udgangspunkt i Cotonouaftalen, at træffe alle nødvendige foranstaltninger eller at samarbejde for at fremme forhandling og hurtig indgåelse af en — med de relevante WTO-bestemmelser forenelig — samlet ØPA mellem Fællesskabet og hele Vestafrika på følgende områder:a) handel med tjenesteydelser og elektronisk handelb) investeringerc) løbende betalinger og kapitalbevægelserd) konkurrencee) intellektuel ejendomsretf) offentlige kontrakterg) bæredygtig udviklingh) beskyttelse af personoplysninger.Parterne træffer alle nødvendige bestemmelser for at indgå en samlet ØPA mellem Fællesskabet og Vestafrika inden udgangen af 2008.AFSNIT VTVISTFOREBYGGELSE OG -BILÆGGELSEKAPITEL 1Mål og anvendelsesområdeArtikel 45MålFormålet med dette afsnit er at forebygge og bilægge eventuelle tvister mellem parterne og således så vidt muligt nå frem til gensidigt acceptable løsninger.Artikel 46Anvendelsesområde1. Dette afsnit finder anvendelse på tvister vedrørende fortolkningen og anvendelsen af denne aftale, bortset fra bestemmelserne i afsnit II og medmindre andet udtrykkeligt er fastsat.2. Uanset stk. 1 finder proceduren i artikel 98 i Cotonouaftalen anvendelse, hvis der opstår tvist om samarbejdet med henblik på udviklingsfinansieringen som


text: omhandlet i Cotonouaftalen.KAPITEL 2Konsultationer og mæglingArtikel 47Konsultationer1. Parterne bestræber sig på at løse tvister, som er omfattet af artikel 46, ved loyalt at indlede konsultationer med det formål at nå frem til en gensidigt acceptabel løsning.2. En part, der ønsker at indlede konsultationer, indgiver med kopi til ØPA-udvalget en skriftlig anmodning herom til den anden part, hvori angives den anfægtede foranstaltning og de bestemmelser i aftalen, den pågældende foranstaltning efter dens opfattelse er i strid med.3. Konsultationerne indledes senest 40 dage efter indgivelsen af anmodningen. De anses for afsluttet senest 60 dage efter indgivelsen af anmodningen, medmindre parterne bliver enige om at forlænge dem ud over ovennævnte frist. Alle oplysninger, der afgives under konsultationerne, behandles fortroligt.4. Konsultationer om hastende spørgsmål, herunder om letfordærvelige varer eller sæsonvarer, indledes senest 15 dage efter indgivelsen af anmodningen og anses for afsluttet senest 30 dage efter indgivelsen af anmodningen.5. Hvis der ikke indledes konsultationer inden for de frister, der er fastsat i stk. 3 og 4, eller hvis konsultationerne afsluttes, uden at man er nået frem til en gensidigt acceptabel løsning, kan den klagende part anmode om, at der nedsættes et voldgiftspanel efter artikel 49.Artikel 48Mægling1. Hvis konsultationerne ikke resulterer i en gensidigt acceptabel løsning, kan parterne efter aftale henvende sig til en mægler. Medmindre parterne aftaler andet, er grundlaget for mæglingen den sag, der er henvist til i anmodningen om konsultationer.2. Hvis parterne ikke når til enighed om en mægler senest ti dage efter, at de har aftalt at anmode om mægling, vælger formanden for ØPA-udvalget eller dennes stedfortræder ved lodtrækning en mægler blandt de personer, som er anført på den i artikel 64 omhandlede liste, og som ikke er statsborgere i en af parterne. Udvælgelsen foretages senest 20 dage efter meddelelsen af aftalen om at anmode om mægling og under tilstedeværelse af en repræsentant for hver part. Mægleren indkalder parterne til et møde senest 30 dage efter sin udvælgelse. Parternes indlæg skal være mægleren i hænde senest 15 dage før mødet, og mægleren skal afgive en udtalelse senest 45 dage efter sin udvælgelse.3. I mæglerens udtalelse kan indgå en henstilling om, hvordan tvisten kan løses i overensstemmelse med artikel 53. Mæglerens udtalelse er ikke bindende.4. Parterne kan indgå aftale om at ændre de i stk. 2 anførte frister. Mægleren kan også beslutte at ændre disse frister efter anmodning fra en af parterne eller på eget initiativ under hensyn til de særlige vanskeligheder, den pågældende part måtte være stødt på, eller under hensyn til sagens kompleksitet.5. Mæglingsforhandlingerne, særlig alle oplysninger, der kommer frem, og parternes holdninger under forhandlingerne, behandles fortroligt.KAPITEL 3Procedurer og regler for tvistbilæggelseAfdeling IVoldgiftsprocedureArtikel 49Indledning af voldgiftsproceduren1. Er det ikke lykkedes parterne at løse tvisten gennem konsultationer, jf. artikel 47, eller gennem mægling, jf. artikel 48, kan den klagende part anmode om, at der nedsættes et voldgiftspanel.2. Anmodningen om nedsættelse af et voldgiftspanel fremsættes skriftligt over for den indklagede part og ØPA-udvalget. Den klagende part anfører i sin anmodning, hvilke foranstaltninger sagen drejer sig om, og gør rede for, hvordan disse